അടിമയിൽനിന്നും മകനിലേക്കുള്ള ദൂരം – Catholic VOX Online NEWS | Christian News | Malayalam News | Vatican News\nHome/Meditation/Daily Reflection/അടിമയിൽനിന്നും മകനിലേക്കുള്ള ദൂരം\nഅടിമയിൽനിന്നും മകനിലേക്കുള്ള ദൂരം\nമകനിൽ നിന്നും അടിമയിലേക്കു അധഃപതിച്ച്, അടിമയിൽ നിന്നും മകനിലേക്കും ഉയിർത്തെഴുന്നേറ്റു...\nസ്നേഹമുള്ള ഒരു പിതാവിന്റെ രൂപമാണ് മിക്കാ പ്രവാചകൻ 7:14 -20 തിരുവചനഭാഗത്ത് വരച്ചുകാണിക്കുന്നത്. “അവിടുന്ന് തന്റെ കോപം എന്നേക്കുമായി വച്ചുപുലർത്തുന്നില്ല; എന്തെന്നാൽ അവിടുന്ന് കാരുണ്യത്തിൽ ആനന്ദിക്കുന്നു” (മിക്കാ 7:18 b). എന്നാൽ ഈ കാരുണ്യം എല്ലാവരോടുമല്ല കാണിക്കുന്നത്, ഇതിനു തൊട്ടു മുമ്പുള്ള ഭാഗത്ത് പറയുന്നുണ്ട്: തന്റെ അവകാശത്തിന്റെ അവശേഷിച്ച ഭാഗത്തോട് അവരുടെ അപരാധങ്ങൾ പൊറുക്കുകയും അതിക്രമങ്ങൾ ക്ഷമിക്കുകയും ചെയ്യും, എന്നാണ് പറയുന്നത്. ഈ അവശേഷിച്ച ഭാഗം ദൈവം പിതാക്കന്മാരോടു കാണിച്ച വലിയ കാരുണ്യം കണ്ടു മനസ്സുതിരിയുന്ന ഒരു ഭാഗം മാത്രമാണ്. കോപം മാറ്റുകമാത്രമല്ല, കാരുണ്യ കാണിച്ച്, വചനത്തിൽ പറയുന്നപോലെ, “ആഴിയുടെ അഗാധങ്ങളിലേക്കു നമ്മുടെ പാപങ്ങളെ അവിടുന്ന് തൂത്തെറിയും” (മിക്കാ 7:19 b). എന്നുവച്ചാൽ അനുതപിച്ചവന്റെ മുന്നിൽ തിന്മയുടെ ഒരു നിഴൽ പോലും കാണാതിരിക്കത്തക്കവിധം അവിടുന്നു അവയെല്ലാം തൂത്തെറിയും; കാരണം തിരിച്ചുവന്നവൻ ദൈവത്തിന്റെ അവകാശത്തിന്റെ ഭാഗമാണ്.\nനഷ്ടപ്പെട്ടുപോയ പുത്രന്റെ കഥ പറഞ്ഞിട്ട് ഈശോനാഥൻ, തന്റെ അവകാശമായി എന്നും കരുതുന്ന ദൈവപിതാവിന്റെ കാരുണ്യത്തെ വിശദീകരിക്കുകയാണ്. ലൂക്കാ 15:1 –3ഈ ഉപമയുടെ ആമുഖം. അവിടെ പാപികളും ചുങ്കക്കാരും യേശുവിന്റെ വാക്കുകൾ കേൾക്കാൻ ഒരുമിച്ചുകൂടുന്നത് കണ്ടിട്ട് ഫരിസേയർ പിറുപിറുക്കുന്നുണ്ട്, അവരോടാണ് ഈ കഥ പറയുന്നത്. കാരണം ദൈവത്തിന്റെ സ്നേഹത്തെ മറച്ചു പിടിച്ച, ദൈവത്തിന്റെ സ്നേഹം പകർന്നുകൊടുക്കാൻ പറ്റാതായ ഒരു കൂട്ടരാണ് അവർ. ഇന്നും ഫരിസേയമനോഭാവം നമ്മിലുണ്ട്. ദൈവത്തിന്റെ സ്നേഹത്തിന്റെ ആഴമളക്കാൻ നമുക്ക് ചിലപ്പോഴൊക്കെ പറ്റാതെ പോകാറുണ്ട്, ഈ ഉപമയിലെ മൂത്തമകനെപോലെ. കൂടെ നിന്നിട്ടും അവിടുത്തെ സ്നേഹം തിരിച്ചറിയാതെ പോകുന്ന ഒരു കൂട്ടർ. അവർക്കുവേണ്ടിയാണ് ക്രിസ്തു കാണാതായ ആടിന്റെ ഉപമയും (ലൂക്കാ 15:4- 7), കാണാതായ നാണയത്തിന്റെ ഉപമയും (ലൂക്കാ 15:8-10), നഷ്ടപെട്ട പുത്രന്റെ കഥയും (ലൂക്കാ 15:11- 32) പറയുന്നത്.\nഈ ഉപമയിൽ ഇളയപുത്രൻ ചെയ്തതെന്താണ്, മകനിൽ നിന്നും അടിമയിലേക്കു അധഃപതിച്ച്, അടിമയിൽ നിന്നും മകനിലേക്കും ഉയിർത്തെഴുന്നേറ്റുവെന്ന് ഒറ്റവാക്കിൽ പറയാം.\n1) മകനിൽ നിന്നും അടിമയിലേക്കുള്ള ദൂരം: പിതാവിനോടുള്ള സ്നേഹം നഷ്ടമാകുമ്പോഴാണ് പിതാവിൽ നിന്നും അകന്നുപോകുന്ന ഇളയ പുത്രന്മാരും പിതാവിന്റെ കൂടെ ആ സ്നേഹം മനസിലാകാതെ പോകുന്ന അടിമകളും ജനിക്കുന്നത്. മൂത്തപുത്രന്റെ തെറ്റ് വ്യക്തം അവൻ പിതാവിന്റെ മുന്നിൽ കർത്തവ്യങ്ങൾ സ്നേഹത്തോടെയല്ല നിറവേറ്റുന്നത്, ഒരു അടിമയെപ്പോലെ. നേരെമറിച്ച്, ഇളയമകൻ പിതാവിന്റെ സ്നേഹത്തിൽ നിന്നും അകന്നുപോകുന്നത് പിതാവിന്റെ സ്നേഹത്തെ കൊന്നിട്ടാണെന്ന് മനസിലാക്കാം. കാരണം ഇസ്രായേൽ പാരമ്പര്യത്തിൽ പിതാവ് ജീവിച്ചിരിക്കുമ്പോൾ മക്കൾ സ്വത്തു പങ്കിട്ടെടുക്കില്ല, ആ അർത്ഥത്തിൽ പിതാവിന്റെ സ്വത്ത് അവനു ചോദിച്ചു എന്നുപറഞ്ഞാൽ പിതാവിന്റെ മരണം സംഭവിച്ചപോലെയാണ്, സ്നേഹത്തിന്റെ മരണം അവന്റെ ഹൃദയത്തിൽ നടന്നു. യഥാർത്ഥത്തിൽ സ്നേഹം മരിക്കുന്നില്ല, കാത്തിരിക്കുന്ന സ്നേഹമായി അവന്റെ ഉള്ളിൽ പിന്നീട് അവനു ബോധ്യപ്പെടുന്നുണ്ട്. സ്നേഹത്തെ ദൈവത്തിന്റെ വരപ്രസാദമെന്നു മനസിലാക്കിയാൽ, ആ വരപ്രസാദം, സ്നേഹം നിർവചിക്കുന്നത് ഇങ്ങനെയാണ്: പരിധികളില്ലാത്തതും അദ്ര്യശ്യവുമായി എന്നും നിലനിൽക്കുന്ന സ്നേഹം. ആ അർത്ഥത്തിൽ അവൻ എത്ര ദൂരം പോയാലും ആ സ്നേഹം അവനെ പൊതിഞ്ഞിട്ടുണ്ടാകും. അവൻ എന്ത് ചെയ്താലും മുറിഞ്ഞ മനസോടെ അവന്റെ കൂടെയുണ്ടാകും. അകന്നുപോകുന്തോറും കൂടുതൽ കാര്യക്ഷമതയോടെ ദൂരേക്ക് കണ്ണുംനട്ട് കാത്തിരിക്കുന്ന സ്നേഹമാണത്. വാക്കുകളുടെ പരിമിതികളുണ്ട് അവയെ വർണ്ണിക്കാൻ. അതുകൊണ്ടല്ലേ അവന്റെ തിരിച്ചുവരവിനെ, അടിമയിൽ നിന്നും. മകനിലേക്കുള്ള തിരിച്ചു വരവിനെകുറിച്ച് പറയുന്നത്, “അവൻ സുബോധമുണ്ടായി, അവന്റെ പിതാവിന്റെ സ്നേഹത്തെ ഭവനത്തെ അവൻ ഓർത്തുവെന്നാണ്. കാരണം പിതാവിന്റെ സ്നേഹം അവനിൽ മരിച്ചുവെങ്കിലും പിതാവിന്റെ സ്നേഹം അവിടെയുണ്ട് എന്ന് അവൻ ഓർത്തു. അവൻ പിതാവിന്റെ സ്വത്തിന്റെ ഇളയപുത്രന്റെ പങ്കായ മൂന്നിൽ ഒരു പങ്കാണ് അവൻ വാങ്ങിയത്, ബാക്കിഭാഗമായ മൂത്തപുത്രന്റെ മൂന്നിൽ രണ്ടുഭാഗം അവിടെയുണ്ട്, അവിടെ ചെന്നാൽ ആ പങ്കിന്റെ ദാസനായെങ്കിലും പങ്കുപറ്റി ജീവിക്കാമെന്ന ബോധം അവനിൽ ഉണ്ടായി എന്നാണ് മനസിലാക്കേണ്ടത്. (മക്കൾക്കുള്ള സ്വത്തു വിഭജനത്തെക്കുറിച്ചു നിയമാ. 21, 17 ൽ പറയുന്നുണ്ട്, മൂന്നിൽ രണ്ടുഭാഗം കടിഞ്ഞൂൽ പുത്രന് അവകാശപ്പെട്ടതാണ്).\nകൂടാതെ പിതാവ് അവനു അത് വിഭജിച്ചു കൊടുക്കാനും, അവന്റെ വരവ് പ്രതീക്ഷിച്ചിരിക്കാനും കാരണം:\na ) ഇത്രയുംനാൾ അവനു താൻ പൂർണ്ണമായി ആ സ്നേഹം നൽകിയിട്ടുണ്ട്, ഇനി അവൻ അത് വേണ്ടായെന്നു വച്ചുപോകുന്നെങ്കിൽ പോയി വളരെ കഠിനമായ സാഹചര്യങ്ങളിലൂടെ പോയി പടിക്കട്ടെയെന്നും\nb ) തന്റെ സ്നേഹത്തിന്റെ ആഴവും പരപ്പും അവൻ മറക്കിലായെന്നു ഉറപ്പുള്ളതുംകൊണ്ടാണ്. അവനും തിരിച്ചറിഞ്ഞതും അത് തന്നെ, തന്റെ പിതാവിന്റെ വീട്, അവിടെ ദാസർപോലും എത്ര അതികം സന്തോഷായി ജീവിക്കുന്നുവെന്നാണ് അവൻ ഓർത്തത്.\n2) അടിമ പുത്രനാകാൻ കാരണം “അവനു സുബോധമുണ്ടയി” എന്നാണ് വചനം പറയുന്നത്. (ലൂക്ക 15:17). ഈ സുബോധം ആത്മാവിന്റെ ദാനമാണ് വരപ്രസാദത്തെക്കുറിച്ചുള്ള ബോധം, വന്ന വഴികളെ തിരുത്തുവാനുള്ള സ്നേഹത്തിലേക്കുള്ള തിരിച്ചു നടക്കൽ. ആ തിരിച്ചു നടക്കലിലും ആ സ്നേഹത്തിന്റെ പുതിയ വെളിപെടലുകൾ നടക്കുന്നുണ്ട്, സ്നേഹത്തിന്റെ വളർച്ചയാണത്.\nA) ആദ്യപടി, ദാസനായെങ്കിലും സ്വീകരിക്കണമേയെന്നു അപേക്ഷിക്കും. ഭൃത്യന്മാരിൽ തന്നെ പല തട്ടുണ്ട്. ഒരു സാധാരണ അടിമ, ഭൃത്യൻ കുടുംബത്തിന്റെ തന്നെ ഭാഗമാണ്, അതുകൊണ്ടു അവനെയും പരിച്ഛേദനം ചെയ്യണം, പെസഹാ ഭക്ഷിക്കാൻ പങ്കുകൊടുക്കണം എന്നൊക്കെ പഴയനിയമത്തിൽ കാണാം. എന്നാൽ അതിലും താഴ്ന്നതട്ടുണ്ട്. അവരിൽ ഒരാളായി എങ്കിലും കാണണമെയെന്നാണ് അവൻ അപേക്ഷിക്കാൻ ഇരുന്നത്.\nB) പിതാവിന്റെ അടുത്തേക്കുള്ള ദൂരം താണ്ടുമ്പോൾ പിതാവ് ഇങ്ങോട്ടു ഓടി വരുന്നുവെന്നാണ് വചനം പറയുക. പിന്നീടുള്ളതൊക്കെ പിതാവിന്റെ സൗജന്യദാനമാണ്. അവൻ ഇങ്ങനെ ചിന്തിച്ചു, തിരിച്ചു നടക്കാൻ തുടങ്ങി, പക്ഷെ പിതാവ് അവന്റെ അടുത്തേക്ക് ഓടിയെത്തുന്നു, കെട്ടിപിടിച്ചു, ചുംബിക്കുന്നു. വചനഭാഗം സുന്ദരമാണിവിടെ, മകൻ പറയാൻ തുടങ്ങുന്നു, “പിതാവേ, സ്വർഗത്തിനെതിരായും നിന്റെ മുൻപിലും ഞാൻ പാപം ചെയ്തുപോയി” – സ്വത്തുവിഭജനത്തെക്കുറിച്ചുള്ള ദൈവികനിയമം ലംഘിക്കുകവഴി സ്വർഗ്ഗത്തിനെതിരെയും, അവിടുത്തെ സ്നേഹത്തെ എന്റെ ഹൃദയത്തിൽ കൊന്നതിന് നിനക്കെതിരെയും ഞാൻ പാപം ചെയ്തു. തുടർന്ന് അവൻ പറയുന്നു:”നിന്റ മകനെന്ന വിളിക്കപ്പെടാൻ ഞാൻ യോഗ്യനല്ല”, തുടർന്ന് അവൻ ചിന്തിച്ചതനുസരിച്ച് പറയേണ്ടിയിരുന്നത്, “നിന്റെ ദാസറിൽ ഒരുവനായി എന്നെ സ്വീകരിക്കേണമേ” യെന്നാണ്. പക്ഷെ ആ വാചകം അവിടെ കാണുന്നില്ല. അതുകേൾക്കാൻ ആ പിതാവിന് താല്പര്യമില്ലായിരുന്നു, ചിന്തിക്കാൻ പോലും പറ്റില്ലായിരുന്നു. പിതാവിന്റെ മുന്നിൽ മക്കൾക്ക് വേർതിരിവില്ല. അവൻ പറയുംമുമ്പേ, പിതാവ് അവനെ അടുത്തപടിയിലേക്കു ഉയർത്തിക്കഴിഞ്ഞു.\nC) വസ്ത്രം കൊടുത്തു: അവനെ അംഗീകരിക്കുന്നതിന്റെ അടയാളമാണത്. (മാമ്മോദീസയിൽ മാലിമാകാതെ കാത്തുസൂക്ഷിക്കാൻ ഏൽപ്പിച്ച വസ്ത്രംപോലെ).\nD) മോതിരം: തന്റെ ഓഹരി നശിപ്പിച്ചവനാണ്, പക്ഷെ തിരിച്ചുവന്ന മകന് എല്ലാ മകകളെയുംപോലെ എല്ലാ സ്വത്തിന്റെയും അധികാരം കൊടുക്കുന്നു.\nE) ചെരുപ്പ്: അടിമകൾ ചെരിപ്പുധരിക്കാൻ പാടില്ല. ചെരിപ്പുകൊടുത്തുവെന്നുപറഞ്ഞാൽ അവൻ ഇനി അടിമയല്ല, സ്വതന്ത്രനാണ്, എന്റെ മകനാണ്.\nരണ്ടു മക്കൾക്കും മക്കൾ എന്ന സ്ഥാനം നഷ്ടമായതാണ്: ഇളയവൻ പിതാവിന്റെ സ്നേഹത്തെ ഉപേക്ഷിച്ചവൻ, പിതാവിനെ ഹൃദയത്തിൽ കൊന്നതിനുതുല്യമാക്കിയവൻ; മൂത്തവൻ പിതാവിന്റെ കൂടെ നിന്ന് പിതാവിന്റേതൊക്കെ തന്റേതെന്ന് കരുതി സ്വന്തമാക്കി സഹോദരനുമായി പങ്കുവയ്ക്കാൻപറ്റാത്തവൻ, പിതാവിന്റെ സ്നേഹത്തെ അറിയാതെ അവൻ പറയുന്നുണ്ട്, “നിന്റെ ഈ മകൻ……..” എന്ന്. മകനെങ്കിൽ അവന്റെ സഹോദരനാണെന്ന് അവനു തിരിച്ചറിയുവാൻ സാധിക്കുന്നില്ല. അടിമയിൽനിന്നും മകനിലേക്കു വളരാതെ പോയപുത്രൻ.\nദൈവത്തിന്റെ സ്നേഹം മനുഷ്യന്റെ ഇത്തരം വിഡ്ഡിത്വങ്ങളെ അതിജയിക്കുന്ന സ്നേഹമാണ്. “ആഴിയുടെ അഗാധങ്ങളിലേക്കു നമ്മുടെ പാപങ്ങളെ അവിടുന്ന് തൂത്തെറിയുന്നവനും തിരിച്ചുവന്നവനെ സ്വന്തം അവകാശമായി ചേർത്തുനിർത്തുന്നവനുമാണ്. ഈ നോമ്പുകാലം, നമ്മുടെ മനസ്സിൽ മരവിച്ചുപോയ ദൈവസ്നേഹത്തിനു പുതിയ തിരിച്ചുവരവ് നൽകുന്ന സമയമാണ്, ദൈവത്തിലേക്ക് നടക്കാൻ തുടങ്ങുമ്പോൾ എന്നിലേക്ക് ഓടിവരുന്നവനാണ് എന്റെ പിതാവ്, എന്നെ വെണ്മയുടെ അഗീകാരവസ്ത്രവും, മക്കൾക്കടുത്ത അധികാരത്തിന്റെ മോതിരവും മക്കളെന്ന സ്വാതന്ത്രത്തിന്റെ അവകാശവും നല്കുന്നവനാണെന്ന ബോധ്യത്തോടെ യാത്ര ആരംഭിക്കാം. എന്തെന്നാൽ അവിടുന്ന് കാരുണ്യത്തിൽ ആനന്ദിക്കുന്നു.


ജോലി അപേക്ഷയിൽ കഴിവായി ‘ഗൂഗ്ലിങ്ങ്’ എന്നെഴുതി; ട്വിറ്റർ കമന്റുകൾ വൈറൽ– News18 Malayalam\nJOB APPLICANT LISTS GOOGLING AS SKILL ON CV JK\nഅടുത്തയിടെയാണ് ഒരു ട്വിറ്റര് ഉപയോക്താവ് രസകരമായ അതേ സമയം അതിശയിപ്പിക്കുന്ന ഒരു അനുഭവം പങ്കുവെച്ചത്.\nഏതൊരു കമ്പനിയുടെയും ഈ-മെയില് ഇന്‍ബോക്‌സ് പരതിയാല് ഡസന് കണക്കിന് ജോലി അപേക്ഷകളാണ് കാണാന് സാധിക്കുക. അവയില് പലതും ട്രാഷ് ബോക്‌സിൽ എത്തിച്ചേരുകയോ അല്ലങ്കില് മറുപടിയ്ക്ക് വിധേയമാകാതെ ഇന്‍ബോക്‌സില് സ്ഥിരപ്രതിഷ്ഠ നേടുകയോ ചെയ്യാം. അവയില് നിന്ന് ഒക്കെ ഭാഗ്യം നേടിയ ചുരുക്കം ഒന്നോ രണ്ടോ അപേക്ഷകള് കമ്പനിയുടെ ഹ്യൂമന് റിസോഴ്‌സ് സംഘത്തിന് മുന്‍പില് എത്തുകയും ചെയ്യും. അപ്പോള് എന്തെല്ലാമാണ് അപേക്ഷരുടെ കഴിവുകളായി പരിഗണിക്കപ്പെടുന്നതും, അവര് പ്രതീക്ഷിക്കുന്നതും. അടുത്തയിടെയാണ് ഒരു ട്വിറ്റര് ഉപയോക്താവ് രസകരമായ അതേ സമയം അതിശയിപ്പിക്കുന്ന ഒരു അനുഭവം പങ്കുവെച്ചത്.\nഒരു കമ്പനിയില് ജോലിക്ക് അപേക്ഷിച്ചപ്പോള് അവര് നല്‍കിയ റെസ്യൂമയെക്കുറിച്ചായിരുന്നു ആ ട്വീറ്റ്. എന്തായിരുന്നു അവര് കഴിവുകളില് കൂട്ടിച്ചേര്‍ത്തത്? കാറ്റ് മക്ക്ഗീ എന്ന ആ ട്വിറ്റര് ഉപയോക്താവ് തനിക്ക് ലഭിച്ച റെസ്യൂമെയില് കണ്ടെത്തിയ കഴിവ് 'ഗൂഗ്ലിങ്ങ്' എന്നായിരുന്നു. അതായത്, ഗൂഗിളില് കാര്യങ്ങള് അന്വേഷിക്കുക. നാമെല്ലാവരും ദിവസത്തില് ഒരിക്കലെങ്കിലും ചെയ്യുന്ന, എന്നാല് ഒട്ടും പ്രാധാന്യം കൊടുക്കാത്ത ഒരു കാര്യം, ജോലി അപേക്ഷിച്ച വ്യക്തിയുടെ ജീവിതം തന്നെ മാറ്റി മറിച്ചു എന്നു പറയാം. ഞങ്ങൾ അയാളെ ഇൻർവ്യൂ ചെയ്യും എന്നുമാണ് മക്ക്ഗീയുടെ ട്വീറ്റില് പറയുന്നത്.\nറെസ്യൂമെ എഴുതിയ മിടുക്കന് ആരായാലും, ഇപ്പോള് പ്രശസ്തയായത് ക്യാറ്റ് മക്ക്ഗീ ആണ്. ഇവരുടെ ട്വീറ്റ് വൈറല് ആയി. ടണ് കണക്കിന് കമന്റുകളാണ് അവര്‍ക്ക് ലഭിച്ച് കൊണ്ടിരിക്കുന്നത്. അവയില് ഗൂഗ്ലിങ്ങിന് സമാനമായ ഒട്ടേറെ കഴിവുകളും ഒട്ടേറെ പേര് പങ്കു വെയ്ക്കുന്നു. എന്നാല് അവരില് ഭൂരിഭാഗം പേര്‍ക്കും അറിയേണ്ടത് റെസ്യൂമെ അയച്ച ഭാഗ്യവാനായ ആ വിരുതന് ജോലി കിട്ടിയോ, എന്നാണ്. അവയില് ചില രസകരമായ കമന്റുകള് നമുക്ക് വായിക്കാം.\nചിലരുടെ സംശയം, എന്തു കൊണ്ടാണ് ഔദ്യോഗികമായൊരു റെസ്യൂമെയില് അത് ഗവേഷണത്തിനുള്ള കഴിവ് എന്ന് രേഖപ്പെടുത്താത്തത് എന്നാണ്. മറ്റൊരാള് പറയുന്നത് എന്റെ റെസ്യൂമയില് ഞാന് 'juggle' അഥവാ പറ്റിക്കാനുള്ള കഴിവ്, എന്ന് രേഖപ്പെടുത്തിയിട്ടുണ്ട്. മറ്റൊന്നിനുമല്ല എന്റെ ഇന്റര്‍വ്യൂവര് എന്റെ റെസ്യൂമെ പൂര്‍ണ്ണമായി വായിച്ചു എന്ന് ഉറപ്പിക്കുന്നതിന് മാത്രമാണ് എന്ന് അയാള് പറയുന്നു.\nഈ അവസരത്തില് മറ്റ് ചില ട്വിറ്റര് ഉപയോക്താക്കള് പരിഹസിക്കുന്നത്, അതിന്റെ നല്ല വശം നിലനിര്‍ത്തിക്കൊണ്ട്, മറ്റ് കഴിവുള്ള പല ജോലിക്കാര്‍ക്കും ഗൂഗിള് ചെയ്യാനുള്ള കഴിവില്ലാത്തതിനാല്, അത് വളരെ നല്ലയൊരു കാര്യം തന്നെയാണ് എന്നാണ്.\nഅതേസമയം, മറ്റു ചിലര് അഭിപ്രായപ്പെട്ടത്, അയാള്‍ക്ക് ഗൂഗിള് ചെയ്യാനുള്ള കഴിവ് മാത്രമല്ല ഉള്ളത്, മറിച്ച് ഗൂഗിള് ആണ് ഏറ്റവും മികച്ച സെര്‍ച്ച് എഞ്ചിന് എന്ന് അറിയുകയും ചെയ്യാം, അത് തന്നെ മികച്ച ഒരു കഴിവാണ് എന്നാണ്.\nFirst published: July 26, 2021, 16:45 IST


കാനനസൗന്ദര്യം നുകരണമെങ്കില് മസിനഗുഡിയിലേക്ക് പോകാം.. – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/കാനനസൗന്ദര്യം നുകരണമെങ്കില് മസിനഗുഡിയിലേക്ക് പോകാം..\nFebruary 14, 2018\tLeaveacomment 19,438 Views\nകടപ്പാട് – ജെൻസി പി.കെ. , ദിലീപ് നാരായൺ, മലയാളം നേറ്റിവ് പ്ലാനറ്റ്.\nഊട്ടിയിലേക്കുള്ള യാത്രയില് ഈ കാനനസുന്ദരിയെ സ്‌നേഹിക്കാത്തവരില്ല. ഗട്ടറുകളില്ലാത്ത കാനന പാത. ഈ റോഡിലൂടെ പോകുമ്പോള് മുപ്പത്തിയാറ് ഹെയര്‍പിന് വളവുകളോടു കൂടിയൊരു ചുരം കയറേണ്ടതുണ്ട്. അതുകൊണ്ടുതന്നെ സാഹസികത ഇഷ്ട്ടപ്പെടുന്നവര് പലര്‍ക്കും മസിനഗുഡി ഹരമാണ്. ഊട്ടിയില് നിന്നും ഏകദേശം 30 കിലോമീറ്റര് ദൂരത്തില് കാടിനകത്തുള്ള ഒരു ചെറിയ അങ്ങാടി അതാണ് മസിനഗുഡി.\nഈ ചെറു അങ്ങാടിക്ക് മുമ്പും ശേഷവും വനത്തിലേക്ക് നീളുന്ന നിരവധി പാതകള് ഉണ്ട്. അവിടെ നിന്ന് ഗൂഡലൂര് എത്താന് ഏകദേശം 25 കിലോമീറ്റര് സഞ്ചരിക്കണം. മസിനഗുഡി റോഡ്,ഊട്ടി മൈസൂര് റോഡില് സന്ധിക്കുന്ന തെപ്പക്കാട് ആനക്ക്യാമ്പ് പ്രസിദ്ധമാണ്.ഇവിടെ നിന്നാണ് മുതുമല വന്യജീവി സങ്കേതത്തിലേക്കുള്ള സഫാരികള് ഓപെറേറ്റ് ചെയ്യുന്നതും. തമിഴ്‌നാട്ടിലെ നീലഗിരി ജില്ലയിലെ ഏറ്റവും മനോഹരമായ സ്ഥലമാണ് മുതുമല നാഷണല്‍പാര്‍ക്ക്.\nമുതുമല നാഷണല്‍പാര്‍ക്കിലെ ഏറ്റവും പ്രധാനപ്പെട്ട ആകര്‍ഷണം മസിനഗുഡിയാണ്. കൊച്ചിയില് നിന്നും ഏകദേശം 271 k.m ആണ് മസിനഗുഡിക്ക്. മസിനഗുഡി ഏകദേശം 320 k m ,ചുറ്റളവിലുള്ള റിസര്‍വ് ടൈഗര് ഫോര്‍റസ്റ്റ്ആണ്. ഇവിടെ3k m ചുറ്റളവില് ഒരു കടുവ വീതം ഉണ്ടന്നാണ് കണക്ക്. മസിനഗുഡിയില് ഏതുസമയം പോയാലും ആനകളെയും കാട്ടുപോത്തുകളെയും മയിലുകളെയും വളരെയധികം മാന്‍കൂട്ടങ്ങളെയും കാണുവാന് സാധിക്കും.\nമസിനഗുഡിയെക്കുറിച്ച് കൂടുതലായി അറിയാം.. പ്രകൃതിഭംഗി അതിന്റെ അപാരതയില് കാണണമെങ്കില് ഉറപ്പായും പോയിരിക്കേണ്ട സ്ഥലങ്ങളിലൊന്നാണ് തമിഴ്‌നാട്ടിലെ മസിനഗുഡി. മസിനഗുഡിയെ പ്രകൃതി സ്‌നേഹികളുടെയും വൈല്‍ഡ് ലൈഫ് ഫോട്ടോഗ്രാഫര്‍മാരുടെയും പ്രിയപ്പെട്ട സ്ഥലമാക്കുന്നതിന് നിരവധി കാര്യങ്ങളുണ്ട്. തമിഴ്‌നാട് -കര്‍ണ്ണാടക അതിര്‍ത്തിയോട് ചേര്‍ന്ന് സ്ഥിതി ചെയ്യുന്ന മുതുമല ദേശീയോദ്യാനത്തിനടുത്താണ് മസിനഗുഡി സ്ഥിതി ചെയ്യുന്നത്.\nമുതുമല – മസിനഗുഡി- ഊട്ടി റോഡുകൾ മനോഹരവും പ്രകൃതി രമണീയവും ഒപ്പം അപൽകരവുമാണ്. ഹരം പകരുന്ന ഡ്രൈവ് ഫീൽ ലഭിക്കുമെങ്കിലും പതുക്കെ ക്ഷമയോടെ പോകേണ്ട റൂട്ടാണിത്… മസിനഗുഡി ഊട്ടി സ്ട്രെച്ചിൽ 36 ഹെയർ പിന്നുകളിലും സേഫ്റ്റി മിറർ സ്ഥാപിച്ചിട്ടുണ്ട്… എതിരെ വരുന്നവരെ മിററിൽ ശ്രദ്ധിച്ചാൽ കാണുവാൻ സാധിക്കും…മുതുമല മുതൽ മസിനഗുഡി വരെ റോഡിൽ പലയിടങ്ങളിലും കിമീ ഇടവിട്ട് നിരവധി ഹമ്പുകൾ ഉണ്ട്… ഇവിടെ പതുക്കെ പോകാനേ പറ്റൂ.. ക്ഷമയോടെ പ്രകൃതിയേയും വന്യമൃഗങ്ങളേയും കാടിനേയും വീക്ഷിച്ച് …. സഞ്ചാരികളുടെ മനസ്സിലും ഫ്രെയിമിലും ഒരിക്കലും മായാതെ പതിയുന്ന പ്രകൃതിയും റോഡും കെട്ട് പിണഞ്ഞ നൂറ് കണക്കിന് മനോഹരമായ സ്പോട്ടുകൾ കാണാം ഈ റൂട്ടിൽ.\nPhoto – Nisar Kolakkadan\nഎപ്പോള് പോയാലും അവിടെ മൃഗങ്ങളെ കാണാന് സാധിക്കും. മസിനഗുഡി വരെ പോയിട്ട് കണ്‍നിറയെ കാഴ്ചകളുമായിട്ടല്ലാതെ ആരും മടങ്ങിയിട്ടില്ല. ആനകളും മാന്‍കൂട്ടങ്ങളും കടുവകളും മയിലുകളുമെല്ലാം ഇവിടുത്തെ സ്ഥിരം കാഴ്ചക്കാരാണ്. ത്രില്ലിങ് ഡ്രൈവിങ്ങില് താല്പര്യമുള്ളവര്‍ക്ക് പരീക്ഷിക്കാവുന്ന ഒരു റൂട്ടാണിത്. മസിനഗുഡിയില് നിന്നും ഊട്ടിയിലേക്കുള്ള 36 ഹെയര് പിന്നുകള് നിറഞ്ഞ റോഡ് ഒരേ സമയം സാഹസികതയും അതുപോലെ ക്ഷമയും ആവശ്യപ്പെടുന്നുണ്ട്. അതിമനോഹരമായ കാഴ്ചകളാണ് റോഡിന് ഇരുവശവും കാത്തിരിക്കുന്നത്. എങ്കിലും കിലോമീറ്ററുകള് ഇടവിട്ട് സ്ഥാപിച്ചിട്ടുള്ള ഹമ്പുകള് അതീവ ശ്രദ്ധകൊടുക്കേണ്ടവയാണ്.\nകേരളത്തില് നിന്നും പ്രധാനമായും രണ്ട് വഴികളാണ് മസിനഗുഡിയിലേക്കുള്ളത്. വയനാട് ഗൂഡല്ലൂര് വഴിയും കൊച്ചിയില് നിന്നു വരുന്നവരാണെങ്കില് പട്ടാമ്പി ,ഗൂഡല്ലൂര് വഴിയും മസിനഗുഡിയില് എത്താന് സാധിക്കും.


Samsung DA-E750, Audio Dock, Galaxy, Apple, Gadget, സാംസംഗ് ഡിഎ-ഇ750, ഓഡിയോ ഡോക്ക്, ഗാലക്‌സി, ആപ്പിള് ഗാഡ്ജറ്റുകള് - Malayalam Gizbot\n6 min ago ഡെസക് ടോപ്പിനെ അനുസ്മരിപ്പിക്കുന്ന പെര്‍ഫോമന്‍സുമായി ഏലിയന്‍വെയര് ഏര്യ-51 എം ലാപ്‌ടോപ്പ്; റിവ്യൂ\nഗാലക്‌സി, ആപ്പിള് ഗാഡ്ജറ്റുകള്‍ക്കായി ഒരു സാംസംഗ് ഓഡിയോ ഡോക്ക്\n| Updated: Friday, January 6, 2012, 18:08 [IST]\nസാംസംഗ് ഗാലക്‌സി സീരീസ് ഉല്‍പന്നങ്ങള്‍ക്കും ആപ്പിള് ഉല്‍പന്നങ്ങള്‍ക്കുമായി പുതിയ ഓഡിയോ ഡോക്കുമായി സാംസംഗ് രംഗത്ത്. സാംസംഗ് ഡിഎ-ഇ750 എന്നാണ് ഈ പുതിയ ഓഡിയോ ഡോക്കിന്റെ പേര്.\nആപ്പിളിന്റെ ഓപറേറ്റിംഗ് സിസ്റ്റമായ ഐഒഎസ് പ്ലാറ്റിഫോമില് പ്രവര്‍ത്തിക്കുന്ന ഗാഡ്ജറ്റുകള്‍ക്ക് ഒപ്പവും ഗാലക്‌സി എസ് ഉല്‍പന്നങ്ങള്‍ക്കൊപ്പവും ഈ ഓഡിയോ ഡോക്ക് ഉപയോഗപ്പെടുത്താവുന്നതാണ്. ഇവയെല്ലാം ലാസ് വേഗാസില് നടക്കുന്ന കണ്‍സ്യൂമര്‍ഡ ഇലക്ട്രോണിത് ഷോയില് പ്രദര്‍ഷിപ്പിക്കപ്പെടും.\nസാംസംഗ് ആദ്യമായി നിര്‍മ്മിച്ച സ്പീക്കര് ഡോക്ക് ആണ് സാംസംഗ് ഡിഎ-ഇ750. സാംസംഗിന്റെ ഹൈബ്രിഡ് വാക്വം ട്യൂബ് ആംപ്ലിഫയര് ടെക്‌നോളജി ഉപയോഗപ്പെടുത്തിയിരിക്കുന്നു ഈ ഓഡിയോ ഡോക്കില്. ഇത് ഇതിലൂടെയുള്ള ശംബ്ദസംവിധാനം മികച്ചതാക്കുന്നു.\nസ്വാഭാവിക ശബ്ദം പുറപ്പെടുവിക്കാന് സഹായിക്കും ഈ വാക്വം ട്യൂബുകളുടെ ഉപയോഗം. ഡിജിറ്റല് ആംപ്ലിഫയറും കൂടി ചേരുമ്പോള് വളരെ മികച്ച ശബ്ദമായിരിക്കും ഇതുവഴി ലഭിക്കുക.\nസാംസംഗ് ഡിഎ-ഇ750ല് വാക്വം ട്യൂബ് പ്രീ-ആംപ്ലിഫയറിലും, ഡിജിറ്റല് ടെക്‌നോളജി പവര് ആംപ്ലിഫയറിലും ആണ് ഉപയോഗിച്ചിരിക്കുന്നത്.\nപ്രീ-ആംപ്ലിഫയര്, പവര് ആപ്ലിഫയര്\n2.1 ചാനല് സ്പീക്കര്\n100 വാട്ട് സബ്-വൂഫര്\nപോര്‍ട്ടബിള് ഹാര്‍ഡ് ഡ്രൈവ്\nവയര്‍ലെസ് ഓഡിയോ ഫയല് പ്ലേ ബാക്ക്\nമികച്ച സൗണ്ട് ഇഫക്റ്റുകള്‍ക്ക് സാംസംഗ് ഡിഎ-ഇ750ലെ 2.1 ചാനല് സ്പീക്കറിന്റെ സാന്നിധ്യം സഹായിക്കും. ഇന്-ബില്‍ട്ട് സബ് വൂഫറും ഇതിലുണ്ട്. യുഎസ്ബി പോര്‍ട്ടും ഈ ഓഡിയോ ജാക്കിലുണ്ട്.\nഎംപി3, ഡബ്ല്യുഎംഎ, വേവ് ഫയല് ഫോര്‍മാറ്റുകള് സപ്പോര്‍ട്ട് ചെയ്യും ഇതിലെ മ്യൂസിക് പ്ലെയര്. സാംസംഗ് ഗാലക്‌സി ഉല്‍പന്നങ്ങള്‍ക്കായി പ്രത്യേകം വികസിപ്പിച്ചെടുത്ത ഓള്‍ഷെയര് ഇതില് ഉപയോഗപ്പെടുത്തിയിട്ടുണ്ട്.\nസാംസംഗ് ഡിഎ-ഇ750 ഓഡിയോ ഡോക്കിന്റെ വില ഔദ്യോഗികമായി പ്രഖ്യാപിക്കപ്പെട്ടിട്ടില്ല.


ഒരു സീറ്റിന് 1.6 ലക്ഷം രൂപ; ദില്ലിയില് നിന്ന് മുംബൈയിലേക്ക് വളര്‍ത്തുമൃഗങ്ങള്‍ക്കായി സ്വകാര്യ വിമാനം | private chartered jet is all set to fly six pets from Delhi to Mumbai in mid-June with 1.6 lakh cost for each seat\nNew Delhi, First Published 5, Jun 2020, 6:55 PM\nഒരു സീറ്റിന് ചെലവാകുന്നത് 1.6 ലക്ഷം രൂപയാണ്. നാല് യാത്രക്കാര് ഇതിനോടകം ദീപികയുടെ പ്രത്യേക വിമാനത്തിലെ ടിക്കറ്റ് കരസ്ഥമാക്കിക്കഴിഞ്ഞു.\nദില്ലി: കൊവിഡ് കാലത്ത് വളര്‍ത്തുമൃഗങ്ങള്‍ക്കായി പ്രത്യേക വിമാന സര്‍വ്വീസൊരുക്കി യുവ സംരംഭക. ദില്ലിയില് നിന്ന് മുംബൈയിലേക്കാണ് പ്രൈവറ്റ് ജെറ്റ് വിമാന സര്‍വ്വീസുമായി മുംബൈ സ്വദേശി ദീപികാ സിംഗ് എത്തിയിരിക്കുന്നത്. ലോക്ക്ഡൌണിലും കൊവിഡ് 19 വ്യാപനത്തിനും പിന്നാലെ ബന്ധുക്കളും സുഹൃത്തുക്കളും വിവിധ സ്ഥലങ്ങളില് കുടുങ്ങി. ഇവരില് പലരും തിരികെയെത്തിയപ്പോള് ഇവരുടെ വളര്‍ത്തുമൃഗങ്ങള്‍ക്ക് ഒപ്പമെത്താനായില്ല. ഈ ചിന്തയില് നിന്നാണ് വളര്‍ത്തുമൃഗങ്ങള്‍ക്കായി സ്വകാര്യ ജെറ്റ് വിമാനമൊരുക്കാനുള്ള നടപടിക്ക് പ്രേരിപ്പിച്ചതെന്ന് ദീപിക സിംഗ് മുംബൈ മിററിനോട് പ്രതികരിക്കുന്നു.\nദില്ലിയിലെ ഏതാനും ബന്ധുക്കള്‍ക്കായി സ്വകാര്യ വിമാനം ഒരുക്കിയപ്പോള് അവരില് നിന്ന് ലഭിച്ച പ്രതികരണമാണ് വിചിത്രമെന്ന് തോന്നുന്ന തീരുമാനത്തിലേക്ക് ഈ 25കാരിയെ എത്തിച്ചത്. ചില ബന്ധുക്കള്‍ക്ക് വളര്‍ത്തുമൃഗങ്ങളെ തനിച്ചാക്കി പോരാന് പറ്റില്ലായിരുന്നു, മറ്റ് ചിലര്‍ക്ക് വളര്‍ത്തു മൃഗങ്ങളോടൊപ്പം വരാനും വിസമമ്മതമായിരുന്നു. ഇതാണ് ഇത്തരമൊരു ആശയത്തിലേക്ക തന്നെ എത്തിച്ചതെന്ന് സൈബര് സെക്യൂരിറ്റി വിദഗ്ധ കൂടിയായ ദീപിക പറയുന്നു.\nപക്ഷികള്, നായകള്, പൂച്ചകള് തുടങ്ങിയ വളര്‍ത്തുമൃഗങ്ങള്‍ക്ക് സുരക്ഷിതമായ യാത്രയൊരുക്കാനാണ് ദീപികയുടെ നീക്കം. കാര്‍ഗോയില് വളര്‍ത്തുമൃഗങ്ങളെ കൊണ്ടുവരാനുള്ള സാഹചര്യത്തിലും മാറ്റമുണ്ടാക്കാന് ഈ ശ്രമം സഹായിക്കുമെന്ന് ദീപിക നിരീക്ഷിക്കുന്നു. ആറ് സീറ്റുള്ള സ്വകാര്യ വിമാനമാണ് ഇത്തരത്തില് വളര്‍ത്തുമൃഗ സര്‍വ്വീസിനായി തയ്യാറെടുക്കുന്നത്. 9.06 ലക്ഷം രൂപ ചെലവിലാണ് സര്‍വ്വീസ് ഒരുങ്ങുന്നത്. ഒരു സീറ്റിന് ചെലവാകുന്നത് 1.6 ലക്ഷം രൂപയാണ്. നാല് യാത്രക്കാര് ഇതിനോടകം ദീപികയുടെ പ്രത്യേക വിമാനത്തിലെ ടിക്കറ്റ് കരസ്ഥമാക്കിക്കഴിഞ്ഞു. രണ്ട് ഷിറ്റ്സു, ഒരു ഗോള്‍ഡന് റിട്രീവര്, ഒരു ലേഡി ഫെസന്‍റുമാണ് ഇതിനോടകം ഈ സ്വകാര്യ വിമാനത്തിലെ സീറ്റ് നേടിയിട്ടുള്ളത്.\nകൊവിഡ് 19 നിയന്ത്രണങ്ങള് അനുസരിച്ചാകും വിമാന സര്‍വ്വീസെന്നും വളര്‍ത്തുമൃഗങ്ങള്‍ക്ക് കൊവിഡ് സ്ക്രീനിംഗുണ്ടാകുമെന്നും വിമാന സര്‍വ്വീസ് ഉടമ അസേര്‍ഷന് ഏവിയേഷന് ഉടമ രാഹുല് മുച്ഛല് പറഞ്ഞു. കൂടുകളിലാക്കിയാവും ഇവയുടം സഞ്ചാരമെന്നും ഇദ്ദേഹം പറയുന്നു. ജൂണ് പകുതിയോടെയാണ് പ്രത്യേക വിമാനം പുറപ്പെടുക.\nLast Updated 5, Jun 2020, 6:55 PM


Agali HSS says they are ready to include Bindhu Thankam Kalyani's daughter: ബിന്ദു തങ്കം കല്യാണിയുടെ മകള്‍ക്ക് പ്രവേശനം നല്‍കാന് തയ്യാറാണെന്ന് അഗളി സ്കൂള്\nAgali Hss Says They Are Ready To Include Bindhu Thankam Kalyanis Daughter\nബിന്ദു തങ്കം കല്യാണിയുടെ മകള്‍ക്ക് പ്രവേശനം നല്‍കാന് തയ്യാറാണെന്ന് അഗളി സ്കൂള്\nസുപ്രീംകോടതി വിധിയുടെ അടിസ്ഥാനത്തില് ഒക്ടോബര് 22നാണ് അധ്യാപിക കൂടിയായ ബിന്ദു തങ്കം കല്യാണി ശബരിമലയില് പോയത്\nJanuary 23, 2019 09:18:14 pm\nപാലക്കാട്: ശബരിമലയില് പ്രവേശിക്കാന് ശ്രമിച്ച ബിന്ദു തങ്കം കല്യാണിയുടെ മകള്‍ക്ക് പ്രവേശനം നല്‍കാന് തയ്യാറാണെന്ന് അഗളി ഹയര് സെക്കന്‍ഡറി സ്കൂളിലെ സഹ അധ്യാപകരും രക്ഷിതാക്കളും. അട്ടപ്പാടിയില് തമിഴ്നാട് അതിര്‍ത്തിക്കുള്ളിലെ സ്വകാര്യ സ്കൂളില് പ്രവേശനം നിഷേധിച്ചതിനാലാണ് ബിന്ദുവിന്റെ മകളുടെ പഠനം മുടങ്ങിയത്.\nഎന്നാൽ പെൺകുട്ടിയുടെ വിദ്യാഭ്യാസം തുടരുന്നതിനുള്ള എല്ലാ സൗകര്യങ്ങളും ചെയ്തു കൊടുക്കാന് തയ്യാറാണെന്നും അധ്യാപകരും രക്ഷാകര്‍തൃസമിതിയും വ്യക്തമാക്കി.\nകേരള തമിഴ്നാട് ബോർഡറിലെ ‘വിദ്യ വനം’ ഹയർസെക്കന്ററി സ്കൂളാണ് ബിന്ദുവിന്റെ പതിനൊന്ന് വയസ്സുകാരിയായ മകൾക്ക് പ്രവേശനം നിഷേധിച്ചത്. മുമ്പ് അഡ്മിഷന് നല്‍കാമെന്ന് അധികൃതര് അറിയിച്ചിരുന്നുവെങ്കിലും സ്കൂളിൽ എത്തിയപ്പോൾ പ്രവേശനം നടക്കില്ലെന്ന് പറയുകയായിരുന്നുവെന്ന് ബിന്ദു പറയുന്നു.\n” ഞാൻ എന്റെ മകളുമായി സ്‌കൂളിലെത്തിയപ്പോൾ വളരെ വിചിത്രമായാണ് അധികൃതർ പെരുമാറിയത്. സ്‌കൂൾ പ്രിൻസിപ്പൽ ‘ഞാനൊരു ആക്ടിവിസ്റ്റൊന്നുമല്ല, വേണമെങ്കിൽ ഒരു ‘എജുക്കേഷണൽ ആക്റ്റിവിസ്റ്റ് എന്നൊക്കെ പറയാം..’ എന്ന് പരിഹാസച്ചുവയോടെ പറഞ്ഞു. എന്റെ കുഞ്ഞിന്റെ അഡ്മിഷനുവേണ്ടി അവരുടെ മുന്നിൽ ചെന്നു നിന്ന എന്നോട് ഇത്തരത്തിലുള്ള പരാമർശങ്ങൾ നടത്തേണ്ട കാര്യമെന്താണ്..? അഡ്മിഷനുവേണ്ടി രണ്ടു തവണ ഞാൻ സ്‌കൂളിൽ പോവുകയുണ്ടായി. അവർ എന്റെ കുഞ്ഞിന് അഡ്മിഷൻ തരാം എന്ന് സമ്മതിച്ചിരുന്നതുമാണ്. പക്ഷേ, അവസാന നിമിഷം, ‘ സ്‌കൂളിലെ സമാധാനാന്തരീക്ഷം നശിപ്പിക്കാനാവില്ല’ എന്ന കാരണം പറഞ്ഞ് അവർ നിലപാടുമാറ്റുകയാണുണ്ടായത് ‘ , ബിന്ദു പറഞ്ഞു.\nസുപ്രീംകോടതി വിധിയുടെ അടിസ്ഥാനത്തില് ഒക്ടോബര് 22നാണ് അധ്യാപിക കൂടിയായ ബിന്ദു തങ്കം കല്യാണി ശബരിമലയില് പോയത്. എന്നാല് പ്രതിഷേധത്തെ തുടര്‍ന്ന് തിരികെ പോവുകയായിരുന്നു. ശേഷം ചേവായൂരിലെ വാടക വീട്ടിൽ നിന്നും ഇനിയൊരറിയിപ്പ് കിട്ടുന്നത് വരെ ജോലി ചെയ്യുന്ന സ്കൂളിലേയ്ക്ക് വരേണ്ടെന്ന് സ്കൂളധികൃതരും അറിയിച്ചതായി ബിന്ദു പറഞ്ഞിരുന്നു.\nജഡ്ജി നിയമനം: കൊളീജിയം തീരുമാനം തന്നെ അറിയിച്ചിരുന്നില്ലെന്ന് ജസ്റ്റിസ് മഥൻ ബി. ലോകൂർ


ഖത്തര് ലോകകപ്പ്; തൊഴിലാളികള്‍ക്ക് വിസ റിക്രൂട്ട്‌മെന്റ് ഫീസ് തിരിച്ചു നല്‍കും – Chandrika Daily\nBy chandrika Tuesday April 3, 2018 12:11 pm\nഖത്തര് ലോകകപ്പ്; തൊഴിലാളികള്‍ക്ക് വിസ റിക്രൂട്ട്‌മെന്റ് ഫീസ് തിരിച്ചു നല്‍കും\nദോഹ: 2022ല് ഖത്തറില് നടക്കുന്ന ലോകകപ്പിന്റെ സ്റ്റേഡിയങ്ങളുടെ നിര്‍മാണത്തില് ഉള്‍പ്പെട്ടിരിക്കുന്ന തൊഴിലാളികള്‍ക്ക് ഏകദേശം അഞ്ചു മില്യണ് ഡോളറോളം നല്‍കാന് സുപ്രീം കമ്മിറ്റി ഫോര് ഡെലിവറി ആന്റ് ലെഗസി…\nദോഹ: 2022ല് ഖത്തറില് നടക്കുന്ന ലോകകപ്പിന്റെ സ്റ്റേഡിയങ്ങളുടെ നിര്‍മാണത്തില് ഉള്‍പ്പെട്ടിരിക്കുന്ന തൊഴിലാളികള്‍ക്ക് ഏകദേശം അഞ്ചു മില്യണ് ഡോളറോളം നല്‍കാന് സുപ്രീം കമ്മിറ്റി ഫോര് ഡെലിവറി ആന്റ് ലെഗസി തീരുമാനിച്ചു. വിസ ലഭിക്കാനായി നല്‍കിയ റിക്രൂട്ട്‌മെന്റ് ഫീസ് തിരിച്ചു നല്‍കുക എന്ന ലക്ഷ്യത്തിലാണ് നടപടി. റിക്രൂട്ട്‌മെന്റ് തുക തിരിച്ചു നല്‍കുമെന്ന് നേരത്തെ റിപ്പോര്‍ട്ടുകളുണ്ടായിരുന്നു. എന്നാല് ഇതുസംബന്ധിച്ച് എസ്.സി കഴിഞ്ഞ ദിവസം പ്രഖ്യാപനം നടത്തുകയായിരുന്നു. തൊഴിലാളികള്‍ക്ക് രണ്ടുവര്‍ഷത്തിനുള്ളില് തുക നല്‍കാനാണ് ലക്ഷ്യമിടുന്നത്. സ്റ്റേഡിയങ്ങളുടെ കരാര് ഏറ്റെടുത്ത് നടത്തുന്ന കോണ്‍ട്രാക്റ്റര്‍മാരുമായി സഹകരിച്ചാണ് പദ്ധതി നടപ്പിലാക്കുന്നതെന്ന് ഖത്തര് ട്രിബ്യൂണ് റിപ്പോര്‍ട്ട് ചെയ്തു. എസ്.സിയുടെ വര്‍ക്കേര്‍സ് വെല്‍ഫെയര് സ്റ്റാന്‍ഡേര്‍ഡ്(ഡബ്ല്യൂ.ഡബ്ല്യൂ.എസ്) മാനദണ്ഡ പ്രകാരം തൊഴിലാളികളില് നിന്ന് റിക്രൂട്ട്‌മെന്റ് ഫീ വാങ്ങാന് പാടില്ല. ലോകകപ്പിന്റെ നിര്‍മാണങ്ങളില് ഏര്‍പ്പെട്ട കോണ്‍ട്രാക്റ്റിങ് കമ്പനികള്‍ക്ക് എസ്.സി ഇതുസംബന്ധിച്ച കര്‍ശന നിര്‍ദേശം നല്‍കുകയും ചെയ്തിരുന്നു. എന്നാല് ഡബ്ല്യൂ.ഡബ്ല്യൂ.എസ് വരുന്നതിന് മുമ്പാണ് പല കമ്പനികളും തൊഴിലാളികളെ റിക്രൂട്ട് ചെയ്തിരുന്നത്. ഇതിന് പരിഹാരം കാണുന്നതിനാണ് റിക്രൂട്ട്‌മെന്റ് ഫീ തിരിച്ചു നല്‍കുക എന്ന ലക്ഷ്യത്തില് യുനിവേഴ്‌സല് പെയ്‌മെന്റ് എന്ന പേരില് പുതിയ സംവിധാനം ആരംഭിച്ചിരിക്കുന്നത്.\nലോകകപ്പ് നിര്‍മാണ പ്രവൃത്തികള്‍ക്കായി ഖത്തറിലെത്തിയവരില് നിന്ന് റിക്രൂട്ട്‌മെന്റ് ഫീ വാങ്ങിയത് തിരിച്ചു നല്‍കുന്നുവെന്നതിന്റെ പ്രധാന്യത്തെ വിലകുറച്ചുകാണേണ്ടതില്ലെന്നും ലോകത്തുടനീളം ഈ നീതീകരിക്കാനാവത്ത രീതി നിലവിലുണ്ടെന്നും പല രാജ്യങ്ങളും ഇതിനെ എങ്ങിനെ നേരിടുമെന്നതില് ബുദ്ധിമുട്ട് നേരിടുകയാണെന്നും എസ്.സി സെക്രട്ടറി ജനറല് ഹസന് അല്‍തവാദി പറഞ്ഞു. തങ്ങളുടെ കുടുംബങ്ങള്‍ക്കായി അന്നം കണ്ടെത്താന് നാടുവിടുന്നവരാണ് ചൂഷണം ചെയ്യപ്പെടുന്നതെന്നത് വളരെ പ്രധാനപ്പെട്ട വിഷയമാണെന്നും അദ്ദേഹം പറഞ്ഞു.\nഈ ലോകകപ്പ് ഖത്തറിനും ലോകത്തിനും നന്മയുടെ മാറ്റങ്ങള് കാണിക്കാന് കഴിയുന്ന ഒന്നാകുമെന്ന വിശ്വാസത്തില് തങ്ങള് മുന്നേറുകയാണ്. റിക്രൂട്ട്‌മെന്റ് ഫീ വലിയ ഒരു പ്രശ്‌നമാണ്. ഫീ തിരിച്ചു നല്‍കാന് നിരവധി കമ്പനികളുമായി തങ്ങള് കരാറിലെത്തിക്കഴിഞ്ഞു. ഖത്തറില് ജോലിക്ക് എത്തുന്നതിന് അവര് അനുഭവിക്കേണ്ടിവന്ന ബുദ്ധിമുട്ടുകളും നഷ്ടങ്ങളും പരിഹരിക്കപ്പെടാന് ഇത് ഉപകരിക്കുമെന്നും തവാദി പറഞ്ഞു.\nഫീ തിരിച്ചു നല്‍കാന് തയ്യാറായ കമ്പനികളുടെ വിവരം എസ്.സി പുറത്തുവിട്ടിട്ടുണ്ട്. ലുസൈല് സ്റ്റേഡിയത്തിന്റെ മെയിന് കോണ്‍ട്രാക്റ്ററായ എച്.ബി.കെ 2.7 മില്യണ് ഖത്തര് റിയാല് 1500 തൊഴിലാളികള്‍ക്ക് നല്‍കും. മാസത്തില് 10 റിയാല് വീതം സ്‌പെഷല് പ്രൊജക്റ്റ് അലവന്‍സ് എന്ന രീതിയിലാണ് നല്‍കുക. അല്‍റയ്യാന് സ്റ്റേഡിയത്തിന്റെ കരാറുകാരായ ലാര്‍സന് ആന്റ് ടര്‍ബോ, നകീല്, പെട്രോ സര്‍വ് തുടങ്ങിയ കമ്പനികളും തൊഴിലാളികള്‍ക്ക് പ്രത്യോക പാക്കേജ് വഴി പണം തിരിച്ചു നല്‍കും.


Government was committed to strengthen and smoothen the processes of immigration and visa says Union Home Minister Rajnath Singh -\nGovernment Was Committed To Strengthen And Smoothen The Processes Of Immigration And Visa Saysunion Home Minister Rajnath Singh\nപാർലമെന്ററി ഉപദേശ സമിതി യോഗത്തിനെത്തിയ രാജ്‌നാഥ് സിങ്\nരാജ്യത്ത് എത്തുന്ന വിദേശ യാത്രികർക്ക് സുരക്ഷിതവും സൗകര്യപ്രദവുമായ പ്രവേശനം സാധ്യമാക്കേണ്ടതുണ്ടെന്നും രാജ്‌നാഥ് സിങ്\nJuly 07, 2018 03:41:21 pm\nകൊച്ചി: എളുപ്പത്തിലുള്ള എമിഗ്രേഷൻ സാധ്യമാക്കുമ്പോൾ സുരക്ഷാ പ്രശ്നങ്ങൾ കൂടി പരിഗണിക്കണമെന്ന് കേന്ദ്ര ആഭ്യന്തരമന്ത്രി രാജ്നാഥ് സിങ് അഭിപ്രായപ്പെട്ടു. എമിഗ്രേഷന്, വിസ, ഫോറിനേഴ്‌സ് രജിസ്‌ട്രേഷന് ആന്‍ഡ് ട്രാക്കിങ്ങ്(ഐവിഎഫ്ആര്‍ടി) പദ്ധതിയുമായി ബന്ധപ്പെട്ട പാര്‍ലമെന്ററി ഉപദേശക സമിതിയുടെ യോഗത്തിലാണ് മന്ത്രി ഇക്കാര്യം പറഞ്ഞത്.\nയോഗത്തിൽ അധ്യക്ഷത വഹിക്കുകയായിരുന്നു കേന്ദ്ര ആഭ്യന്തര മന്ത്രി രാജ്‌നാഥ് സിങ്ങ് . ഇന്ത്യൻ പൗരന്മാർക്കും വിദേശികൾക്കുമുള്ള എമിഗ്രേഷൻ, വിസ നടപടി ക്രമങ്ങൾ ശക്തിപ്പെടുത്താനും ലഘൂകരിക്കാനും ഗവൺമെന്റ് പ്രതിജ്ഞാബദ്ധമാണെന്ന് അദ്ദേഹം പറഞ്ഞു. നിയമാനുസൃതമായി രാജ്യത്ത് എത്തുന്ന വിദേശ യാത്രികർക്ക് സുരക്ഷിതവും സൗകര്യപ്രദവുമായ പ്രവേശനം സാധ്യമാക്കേണ്ടതുണ്ടെന്നുംഅദ്ദേഹം കൂട്ടിച്ചേര്‍ത്തു.\nഎളുപ്പത്തിലുള്ള എമിഗ്രേഷൻ സാധ്യമാക്കുമ്പോൾ സുരക്ഷാ പ്രശ്നങ്ങൾ കൂടി പരിഗണിക്കണതുണ്ട്. രാജ്യത്ത് ഇപ്പോഴുള്ള വിദേശികളുടെ നീക്കങ്ങൾ ട്രാക്ക് ചെയ്യേണ്ടതുണ്ടെന്നും മന്ത്രി ചൂണ്ടിക്കാട്ടി.\nഇ-വിസ സ്കീം ഇന്ന് വിദേശികൾക്കിടയിൽ വളരെ പ്രിയമേറിയതായി കഴിഞ്ഞു. 2015ൽ 5,17,417 പേരാണ് ഇ- വിസ സ്കീമിന്റെ ഉപയോക്താക്കളാതെങ്കിൽ 2017ൽ ഇത് 19,013,09 പേരായി ഉയർന്നു. ഈവർഷം ജൂലൈ അഞ്ച് വരെ 11,169,85 പേർക്കാണ് ഇ- വിസ അനുവദിച്ചതെന്ന് മന്ത്രി പറഞ്ഞു.\nഇ – കോൺഫറൻസും ഇ മെഡിക്കൽ അറ്റൻഡന്റ് വിസയും ഉൾപ്പെടുത്തി ഈ പദ്ധതിയുടെ സാധ്യതകൾ വിശാലമാക്കുമെന്ന് മന്ത്രി വ്യക്തമാക്കി.\nഎമിഗ്രേഷന്, വിസ, ഫോറിനേഴ്‌സ് രജിസ്‌ട്രേഷന് ആന്‍ഡ് ട്രാക്കിങ്ങ്(ഐവിഎഫ്ആര്‍ടി) പദ്ധതിയുമായി ബന്ധപ്പെട്ട ഇ-വിസ പദ്ധതി, സംയോജിത ഓണ്‍ലൈന് വിസ സംവിധാനം തുടങ്ങിയവയെ കുറിച്ചെല്ലാം സമിതി ചര്‍ച്ച ചെയ്തു.\nകേന്ദ്ര ആഭ്യന്തര സഹമന്ത്രി ഹന്‍സ്‌രാജ് ഗംഗാറാം അഹിര്, ലോക്‌സഭ അംഗങ്ങളായ ഡോ. ഭഗീരഥ് പ്രസാദ്, ഗീത കോത്തപ്പള്ളി, ഹരീഷ് ചന്ദ്ര ചവാന്, ഡോ. തോക്‌ചോം മേന്യ, രാജ്യസഭാംഗങ്ങളായ ഡോ. കെ. കേശവ റാവു, റാണി നാര, എസ്. മുത്തുക്കറുപ്പന് , ആഭ്യന്തര സെക്രട്ടറി രാജീവ് ഗൗബ എന്നിവര് യോഗത്തില് പങ്കെടുത്തു.\nTags: Immigration, Rajnath Singh


പുലർവെട്ടം 458 – Nelson MCBS\nBy Nelson on April 14, 2021 • ( 1 Comment )\nEverything that you love, you will eventually loose, but in the end love will return inadifferent form”- Franz Kafka\nതാൻ പാടിയ രാഗം ഉറക്കെ മൂളിക്കൊണ്ടിരുന്ന ഒരു അന്ധബാലികയുടെ വീട്ടിലേക്ക് പ്രവേശിച്ച് അവൾക്കു വേണ്ടി പ്രിയരാഗങ്ങളൊക്കെ വായിച്ചു കൊടുത്ത ബീഥോവനെപ്പോലെ കാഫ്കയുടെ ജീവിതത്തിലുമുണ്ടായി സ്നേഹസാന്ദ്രമായ ഒരു നിമിഷം. മരണത്തിന് ഒരു വർഷം മുമ്പ് ബർലിനിലെ ഒരു പാർക്കിൽ വച്ച് തന്റെ പാവയെ നഷ്ടമായ ഒരു കുട്ടിയുടെ വിലാപം അയാൾ കേട്ടു.\nനിന്റെ പാവക്കുട്ടി ഒരു യാത്രയ്ക്ക് പോയതാണെന്ന് പറഞ്ഞ് അവളെ ആശ്വസിപ്പിക്കാൻ അയാൾ ശ്രമിക്കുന്നുണ്ട്. എങ്ങനെ അതറിയാം എന്ന കുട്ടിയുടെ സംശയത്തിന് പാവ തനിക്ക് ഒരു കത്തെഴുതിയിട്ടുണ്ടെന്നും നാളെ വരുമ്പോൾ ആ കത്ത് കാട്ടിത്തരാമെന്നും അയാൾ വാക്ക് കൊടുത്തു. ആ രാത്രിയിൽ പാവയ്ക്കു വേണ്ടി അയാൾ കത്തെഴുതിത്തുടങ്ങി. പിറ്റേന്ന്, ഇനിയും അക്ഷരം പഠിച്ചിട്ടില്ലാത്ത കുട്ടിയ്ക്ക് അയാൾ അതുറക്കെ വായിച്ചു കൊടുക്കുകയും ചെയ്തു. ഒരേ സാഹചര്യത്തിൽ ഒരേ ആൾക്കാർക്കിടയിൽ പാർക്കുന്നതിന്റെ മടുപ്പ് താങ്ങാനാവാത്തതുകൊണ്ടാണ് ഈ യാത്ര പോകുന്നതെന്നും ചെറിയൊരു ഇടവേളയ്ക്ക് ശേഷം മടങ്ങിയെത്താമെന്നും തങ്ങൾക്കിടയിലെ സ്നേഹത്തിന് ഒരു കുറവും സംഭവിച്ചിട്ടില്ലെന്നും പാവ കത്തിൽ പറയുന്നുണ്ട്. ഓരോ ദിവസവും അവൾക്കു വേണ്ടി കത്തുകളെഴുതാമെന്ന് ഉറപ്പു കൊടുത്തു. തുടർച്ചയായ പതിമൂന്ന് ദിവസങ്ങൾ അയാൾ പാവയുടെ പോസ്റ്റ്മാനായി. പതുക്കെപ്പതുക്കെ പാവയുടെ കത്തുകളിൽ ആകൃഷ്ടയായ കുട്ടി തന്റെ ദുഃഖം മറന്നു തുടങ്ങി. ആ സങ്കല്പലോകത്തിൽ കുട്ടിയും സഞ്ചാരത്തിലേർപ്പെട്ടു. ഏറ്റവുമൊടുവിൽ മറ്റൊരു പാവയുമായാണ് കാഫ്ക കുട്ടിയെത്തേടി അവളുടെ അരികിൽ വരുന്നത്. അത് തന്റെ പാവയല്ല എന്ന് നിഷേധിച്ച കുട്ടിയ്ക്ക് വേണ്ടി ഒടുവിലത്തെ ഒരു കത്തുകൂടി ഉണ്ടായി: യാത്രകൾ എന്നെ ഇപ്രകാരം മാറ്റിയതാണ്. നമ്മൾ സ്നേഹിക്കുന്നതൊക്കെ കൈവിട്ടു പോകും. എന്നാലൊടുവിൽ മറ്റൊരു ഭാവത്തിൽ സ്നേഹം നമ്മളെത്തേടിയെത്തും.\nഈസ്റ്റർ ദിനങ്ങളിലാണ് ഈ കഥ വായിക്കുന്നത്. യഥാർത്ഥത്തിൽ നടന്ന ഒരു കാര്യത്തെ അതീവചാരുതയുള്ള കഥയായി രൂപപ്പെടുത്തിയത് സ്പാനിഷ് എഴുത്തുകാരനായ ജോർഡി സിയറ ആണ്.\nആ ദുഃഖവെള്ളിയിൽ എന്താണ് സംഭവിച്ചത്? സ്നേഹത്തിന്റെ ഒരു നഗരം കത്തിപ്പോയി. എന്നിട്ടും പല രൂപങ്ങളിലും ഭാഷ്യങ്ങളിലുമായി അതേ സ്നേഹം അവരെത്തേടിവന്നു. മറിയത്തിനരികിൽ അനുഭാവമുള്ള ഒരു തോട്ടക്കാരനായി, വലയെറിയുന്ന ശിഷ്യരുടെ തീരത്തിൽ അഭ്യുദയകാംക്ഷിയായ ഒരു ഗ്രാമീണനായി, ദീർഘയാത്രയ്ക്ക് പോകുന്ന രണ്ടുപേരുടെ കൂടെ പൊടിപുരണ്ട കൂട്ടുയാത്രക്കാരനായി… ഒക്കെ മറഞ്ഞുപോയ സ്നേഹത്തിന്റെ എത്തിനോട്ടങ്ങളായിരുന്നു.\nസായന്തനങ്ങളിൽ നിങ്ങൾക്കുമത് ബോധ്യപ്പെടും, ചിതറിപ്പോയതെല്ലാം തിടുക്കത്തിൽ കൂടണയുകയാണ്.


SITC FORUM PALAKKAD: കായിക അവാര്‍ഡുകള്‍ക്ക് അപേക്ഷ ക്ഷണിച്ചു\nസംസ്ഥാന സ്‌പോര്‍ട്‌സ് കൗണ്‍സില് കായിക അവാര്‍ഡുകള്‍ക്ക് അപേക്ഷ ക്ഷണിച്ചു. മികച്ച കായിക പരിശീലകന്‍്, മികച്ച കായികാധ്യാപകന്, മികച്ച സ്‌കൂള്, മികച്ച കോളേജ് എന്നീ ഇനങ്ങളിലാണ് അവാര്‍ഡുകള് നല്‍കുന്നത്. മുന്‍കാലങ്ങളില് അവാര്‍ഡ് ലഭിച്ചവര് അപേക്ഷിക്കാന് പാടില്ല. അപേക്ഷ ഒക്ടോബര് ഒന്നിന് മുമ്പ് സെക്രട്ടറി കേരള സ്റ്റേറ്റ് സ്‌പോര്‍ട്‌സ് കൗണ്‍സില്, തിരുവനന്തപുരം-1 എന്ന വിലാസത്തില് സമര്‍പ്പിക്കണം. വെബ്‌സൈറ്റ് :www.sportscouncil.kerala.gov.in.ഫോണ് : 0471 - 2330167, 2331546.


വിചിത്രമായ പേരുകള്, വ്യത്യസ്ത ഹാസ്യം\nMonday 27 August 2018 4:39 pm IST\nമുറുക്കിച്ചുവപ്പിച്ച ചുണ്ടും തുടുത്തകവിളുമായി സൗഹൃദസദസില് നര്‍മം വാരിവിതറുന്ന ഹരിദാസില് നര്‍മം സഹജവാസനയായതിനാലാവണം തന്റെ തട്ടകവും അദ്ദേഹം നര്‍മംതന്നെയാക്കിയത്. എന്നാലത് വളിച്ച ഹാസ്യത്തിലേക്കു തരംതാഴാതെയും ശ്രദ്ധിച്ചു.\nവിചിത്രമായ പേരോടുകൂടിയ നര്‍മസിനിമകളായിരുന്നു കെ.കെ.ഹരിദാസിന്റേത്. പഴയ കാഥികള് വി.ഡി.രാജപ്പന്റെ കഥാപ്രസംഗത്തിന്റെ പേരുകള്‍പോലെ വേറിട്ടതായിരുന്നു അവ. തമാശകൊണ്ട് ഒരു കഥ പറഞ്ഞുപോകുന്നരീതിയായിരുന്നു അത്തരം സിനിമാക്കാര് അവലംബിച്ചിരുന്നതെങ്കിലും ഹരിദാസിന്റേത് മറ്റൊരു രീതിയായിരുന്നു. ഒരു കഥ നര്‍മത്തിലൂടെ വൃത്തിയായും വെടിപ്പായും പറയുകയായിരുന്നു ഹരിദാസ്. അതിനായി ഓരോ സീന്‍മാത്രമല്ല ഫ്രയിംപോലും അദ്ദേഹം ശ്രദ്ധിച്ചിരുന്നു. കഥാസന്ദര്‍ഭത്തോട് ഒത്തുപോകുന്ന ക്യാമറാമൂഡും കളര്‍ടോണ്‍പോലും ശ്രദ്ധിച്ചിരുന്നു ഈ സംവിധായകന്. അനേകവര്‍ഷം അസോസിയേറ്റായി പ്രവര്‍ത്തിച്ചതിന്റെ അനുഭവപാഠങ്ങള് ഇതിനു പിന്നിലുണ്ടായിരുന്നു.\nമുറുക്കിച്ചുവപ്പിച്ച ചുണ്ടും തുടുത്തകവിളുമായി സൗഹൃദസദസില് നര്‍മം വാരിവിതറുന്ന ഹരിദാസില് നര്‍മം സഹജവാസനയായതിനാലാവണം തന്റെ തട്ടകവും അദ്ദേഹം നര്‍മംതന്നെയാക്കിയത്. എന്നാലത് വളിച്ച ഹാസ്യത്തിലേക്കു തരംതാഴാതെയും ശ്രദ്ധിച്ചു. അതുകൊണ്ടാണ് മറ്റു ഹാസ്യചിത്രങ്ങളില്‍നിന്നും ഹരിദാസിന്റെ സിനിമകള് പേരുകള്‍പോലെ തന്നെ വ്യത്യസ്തമായത്.\nജയറാം നായകനായ വധു ഡോക്ടറാണ് എന്ന ആദ്യസിനിമതന്നെ വന്‍ഹിറ്റായിരുന്നു. ഭിന്നമായ ഒരു ചിരിച്ചിത്രമെന്ന നിലയില് അതു ശ്രദ്ധിക്കപ്പെട്ടു. ദിലീപ് ആദ്യമായി നായകനായത് ഹരിദാസിന്റെ കാക്കയ്ക്കും പൂച്ചയ്ക്കും കല്യാണം എന്ന ചിത്രത്തിലൂടെയായിരുന്നു. രണ്ടര പതിറ്റാണ്ടിനിടയില് 20 ചിത്രങ്ങള് സംവിധാനം ചെയ്തു.\nമലയാള സിനിമയില്‍തന്നെ ഏറ്റവും കൂടുതല്‍കാലം അസോസിയേറ്റായിരുന്നവരില് ഒരാളാണ് കെ.കെ.ഹരിദാസ്. 18 വര്‍ഷത്തോളം പ്രശസ്ത സംവിധായകരുടെ കീഴില് അന്‍പതോളം ചിത്രങ്ങളിലാണ് അദ്ദേഹം സഹകരിച്ചത്.\nഷാജി പാപ്പന്റെ ആരാധകരുടെ കഥയും വെള്ളിത്തിരയിലേയ്ക്ക്\nപുതിയ പോസ്റ്ററുമായി തട്ടുംപുറത്ത് അച്യുതന്\nനടനത്തിലും മനുഷ്യനന്മയ്ക്കും ഒരാള്‍പ്പൊക്കം\nഇത് അയ്യപ്പധര്‍മ സ്ഥാപനത്തിനുള്ള അവസരമെന്ന് തന്ത്രി സമൂഹം\nആദ്യ സിനിമയ്ക്കു മുന്‍പേ യാത്രയായ സംവിധായകന്


പോപ്കോണ് വാരിവിതറിയ ബീച്ചോ? മനോഹരം ഈ കടൽതീരം | Popcorn Bay the Beach Covered with Popcorn\nപോപ്കോണ് വാരിവിതറിയ ബീച്ചോ? മനോഹരം ഈ കടൽതീരം\nമനോരമ ലേഖകൻ March 10, 2021 12:07 PM IST\nBy Maciek Grabowicz/shutterstock\nസുന്ദരമായ അനേകം കടല്‍ത്തീരങ്ങള് ഈ ഭൂമിയില് ഉണ്ടെങ്കിലും ചിലതൊക്കെ നിറം കൊണ്ടും ഘടനകൊണ്ടും വേറിട്ടുനില്‍ക്കുന്നതാണ്. ഈ വ്യത്യസ്തത തന്നെയാണ് സഞ്ചാരികളെ അവിടേക്ക് ആകർഷിക്കുന്ന പ്രധാന ഘടകവും. അങ്ങനെയൊരു മനോഹര കടൽതീര പ്രദേശമാണ് പോപ്‌കോൺ ബേ.\nBy Lapa Smile/shutterstock\nബീച്ചിൽ മുഴുവനും പോപ്കോണ് വാരിവിതറിയ പോലെയാണ് പോപ്‌കോൺ ബേയിലെ കാഴ്ച. മൃദുവായ പോപ്‌കോണ് മൂടിയിരിക്കുന്നതായി തോന്നുന്ന തീരപ്രദേശം. സ്‌പെയിനിലെ കാനറി ദ്വീപിൽ ഫോട്ടെ വെഞ്ചുറയിലെ കോറർ ലജോ എന്ന പട്ടണത്തിലാണ് പോപ്കോൺ ബീച്ച് അല്ലെങ്കിൽ പോപ്കോൺ ബേ. സഞ്ചാരികളെ ആകർഷിക്കുന്ന ഇൗ ബീച്ചിൽ പോപ്‌കോണുകൾ പോലെയുള്ളവ ചെറിയ കല്ലുകളാണ്. വിചിത്രമായ ശകലങ്ങൾ യഥാർത്ഥത്തിൽ വെളുത്ത പവിഴങ്ങളാണ്. അഗ്നിപർവത പാറകളും മണൽത്തരികളുമായി കൂടിച്ചേർന്നാണ് അവ ഇൗ രൂപത്തിലും നിറത്തിൽ കാണപ്പെടുന്നത്.\nBy Xavi Martin/shutterstock\nപവിഴ മണലിന്റെ പ്രത്യേകതയ്ക്ക് പേരുകേട്ട ഈ ബീച്ച് ഇപ്പോൾ ഒരു വിനോദ സഞ്ചാര കേന്ദ്രമായി മാറിയിരിക്കുകയാണ്. പോപ്പ്കോൺ പൊതിഞ്ഞ ബീച്ചിന്റെ രസകരവും അതിശയകരവുമായ ചിത്രങ്ങളും സമൂഹമാധ്യത്തിൽ വൻഹിറ്റാണ്. പോപ്കോണിന്റെ കാഴ്ചയിലുള്ള ഇൗ പവിഴ ബീച്ച് തേടി നിരവധി സഞ്ചാരികളും എത്തിച്ചേരാറുണ്ട്.\nEnglish Summary: Popcorn Bay: Fuerteventura’s beach with PopCorn-like sand


ഡെല്‍ഹിയില് ഭവനപദ്ധതി സ്ഥാപിക്കാന് ഡിഎല്‍എഫും - ജിഐസിയും കൈകോര്‍ക്കുന്നു - FUTURE KERALA - Daily on Business Economy and Society\nഡെല്‍ഹിയില് ഭവനപദ്ധതി സ്ഥാപിക്കാന് ഡിഎല്‍എഫും – ജിഐസിയും കൈകോര്‍ക്കുന്നു\nമുംബൈ: സിംഗപ്പൂര് സോവറിന് വെല്‍ത്ത് ഫണ്ട് ജിഐസിയും റിയല്‍റ്റി ഡെവലപ്പറായ ഡിഎല്‍എഫും സെന്‍ട്രല് ഡെല്‍ഹിയില് വമ്പന് ഭവനനിര്‍മാണ പദ്ധതി സ്ഥാപിക്കുന്നു. ഏഴ് മില്യണ് സ്‌ക്വയര്‍ഫീറ്റിന്റെ വിറ്റഴിക്കാവുന്ന ഏരിയ ഉള്‍പ്പെടുന്നതാണ് പ്രൊജക്റ്റ്. സെന്‍ട്രല് ഡെല്‍ഹിക്കു സമീപം മോട്ടി നഗറിലാണ് പദ്ധതി നടപ്പാക്കുക.\nശ്രീറാം കണ്‍സോളിഡേറ്റഡില് നിന്നും ലോഹ്യ ഗ്രൂപ്പില് നിന്നുമായി മോട്ടി നഗറിലെ രണ്ടു പ്ലോട്ടു തിരിച്ച ഭൂമികള് (38 ഏക്കര്) 2007ല് ഡിഎല്‍എഫ് സ്വന്തമാക്കിയിരുന്നു. സ്വതന്ത്ര ഭാരത് മില്‍സ് ആന്‍ഡ് ഡിസിഎം മില്‍സ് എന്നറിയപ്പെടുന്ന രണ്ട് ഭൂമികള്‍ക്കായി 1582 കോടി രൂപ ഡിഎല്‍എഫ് ചെലവിട്ടു. ഇവിടെ ഒരു കൊമേഴ്‌സ്യല് ടവറും റെസിഡന്‍ഷ്യല് പ്രൊജക്റ്റായ കാപ്പിറ്റല് ഗ്രീന്‍സിന്റെ മൂന്നു ഘട്ടങ്ങളും ഡിഎല്‍എഫ് നിലവില് വികസിപ്പിച്ചുകഴിഞ്ഞു. ഡിഎല്‍എഫിന്റെ പുതു ബിസിനസ് മാതൃകയായ റെഡി ടു മൂവ് ഇന് ഹോം വിഭാഗത്തിലായിരിക്കും ഇപ്പോഴത്തെ പദ്ധതി.\nഈ പ്ലോട്ടുകളില് റെസിഡന്‍ഷ്യല്, കൊമേഴ്‌സ്യല് പദ്ധതികള് വികസിപ്പിക്കുന്നതിന് രണ്ട് സംയുക്ത സംരംഭങ്ങള് സ്ഥാപിക്കാന് ഡിഎല്‍എഫും ജിഐസിയും നേരത്തെ തന്നെ തീരുമാനിച്ചിരുന്നു. ഇരു വെഞ്ച്വറുകള്‍ക്കുമായി ജിഐസി 1990 കോടി രൂപ നിക്ഷേപിക്കുമെന്നും പ്രതീക്ഷിക്കപ്പെടുന്നു.\nഅനുമതിയുമായി ബന്ധപ്പെട്ട നടപടിക്രമത്തിലാണ് പദ്ധതിയിപ്പോഴെന്ന് ഡിഎല്‍എഫിലെ മുതിര്‍ന്ന ഫിനാന്‍സ് എക്‌സിക്യൂട്ടിവ് പറഞ്ഞു. അടുത്ത മൂന്ന്-നാലു വര്‍ഷത്തിനുള്ളില് പദ്ധതി യാഥാര്‍ത്ഥ്യമാകുമെന്നു പ്രതീക്ഷിക്കുന്നതായും അദ്ദേഹം അറിയിച്ചു.\nറെന്റല് വിഭാഗമായ ഡിഎല്‍എഫ് സൈബര് സിറ്റി ഡെവലപ്പേഴ്‌സ് ലിമിറ്റഡിലെ (ഡിസിസിഡിഎല്) 33.34 ശതമാനം ഓഹരികള് ഡിഎല്‍എഫ് ജിഐസിക്ക് 8956 കോടി രൂപയ്ക്ക് വിറ്റിരുന്നു. ഡിസംബര് 26നാണ് ഈ ഇടപാട് പൂര്‍ണമായത്. ഡിഎല്‍എഫിന് നിലവില് ഡിസിസിഡിഎല്ലില് 66.66 ശതമാനം ഓഹരി പങ്കാളിത്തമാണുള്ളത്.\nTags:\tdelhi housing project, DLF, gic\nബിസിനസ് സൗഹൃദം ജില്ലാതലത്തില് നിന്ന് നടപ്പിലാക്കാന് വ്യവസായ മന്ത്രാലയം\nബംഗാളില് കുതിപ്പ്; നിക്ഷേപങ്ങള്‍ക്ക് അവസരമൊരുക്കി മമത സര്‍ക്കാര്\nഫ്‌ളോര്‍ഷിം വീണ്ടും ഇന്ത്യയിലെത്തുന്നു\nമഹീന്ദ്രയുടെ 1900 കോടി രൂപയുടെ ടൂറിസം പദ്ധതിക്ക് അംഗീകാരം\nദീപാവലി മുഹൂര്‍ത്ത വ്യാപാരവുമായി എന്‍എസ്ഇയും ബിഎസ്ഇയും\nമിര്‍ഡിഫ് ഹില്‍സിന്റെ നിര്‍മാണം മികച്ച രീതിയില് പുരോഗമിക്കുന്നതായി നിര്‍മാതാക്കള്\nസ്റ്റാര്‍ബക്ക്‌സിനെ പിന്തള്ളി ബര്‍ഗര് കിംഗിന്റെ മുന്നേറ്റം


ഓട്സ് ആരോഗ്യത്തിന് ഗുണകരം തന്നെ; പക്ഷേ ഇങ്ങനെ കഴിക്കണം – East Coast Daily Malayalam\nസിനിമയിലെ അന്ത്യരംഗങ്ങള് അറംപറ്റി: കൊല്ലത്ത് അപകടത്തിൽ മരിച്ച യുവനടന്റെ വിലാപ യാത്രയും അദ്ദേഹം നായകനായ സിനിമയിലെ പോലെ തന്നെ\nഓട്സ് ആരോഗ്യത്തിന് ഗുണകരം തന്നെ; പക്ഷേ ഇങ്ങനെ കഴിക്കണം\nAug 30, 2019, 10:14 am IST\nഏത് പ്രായക്കാര്‍ക്കും ഉത്തമമായൊരു ഭക്ഷണമാണ് ഓട്‌സ്. ഫൈബര് ധാരാളം അടങ്ങിയിട്ടുണ്ട് എന്നതിനാല് തന്നെ അത് പെട്ടെന്ന് ദഹിക്കുകയും ചെയ്യും. എല്ലുകള്‍ക്കും പല്ലുകള്‍ക്കും കൂടുതല് ബലം കിട്ടാന് സഹായിക്കുന്ന ഭക്ഷണം കൂടിയാണ് ഇത്. കാത്സ്യം, പ്രോട്ടീന്, മഗ്നീഷ്യം, ഇരുമ്പ്, സിങ്ക്, മാംഗനീസ്, തയാമിന്, വിറ്റാമിന് ഇ എന്നിവ ഓട്സില് ധാരാളം അടങ്ങിയിട്ടുണ്ട്. അസുഖങ്ങളെ പ്രതിരോധിക്കുന്ന ഫൈറ്റോ ഈസ്ട്രജന്‍സും ഫൈറ്റോ കെമിക്കല്‍സും ഓട്സില് അടങ്ങിയിട്ടുണ്ട്. കൊളസ്ട്രോള് ഉള്ളവരോട് ഓട്സ് കഴിക്കാന് ഡോക്ടര്‍മാര് നിര്‍ദേശിക്കുന്നതിന്റെ പ്രധാന കാരണവും ഇതാണ്.\nക്യാന്‍സറിനെ ചെറുക്കാനുള്ള കഴിവ് ഓട്സിനുണ്ട്. ഇത് ശരീരത്തിലെ ബൈല് ആസിഡുകളെ തടഞ്ഞ് ശരീരത്തിലെ വിഷാംശം കുറയ്ക്കുന്നു. ഓട്സിലെ അയേണ്, വൈറ്റമിന് ബി, ഇ, സെലേനിയം, സിങ്ക് എന്നിവ ശരീരത്തിന് പോഷകങ്ങള് നല്‍കുകയും ഓര്‍മശക്തി വര്‍ധിപ്പിക്കുകയും ചെയ്യുന്നു. ഇതിലെ ബീറ്റാ ഗ്ലൂക്കണ് പ്രതിരോധശേഷിയും വര്‍ധിപ്പിക്കും.\nഓട്സില് ചര്‍മത്തിന് ഈര്‍പ്പം നല്‍കുന്ന ലൂബ്രിക്കേറ്റിംഗ് ഫാറ്റുകളും അടങ്ങിയിരിക്കുന്നു. ഇത് അള്‍ട്രാവയലറ്റ് രശ്മികളെ ചെറുത്തുനിര്‍ത്താന് സഹായിക്കും. പ്രമേഹരോഗികള് ഓട്സ് കഴിച്ചാല് ശരീരത്തിലെ പഞ്ചസാരയുടെ തോത് നിയന്ത്രിക്കാന് സാധിക്കും. മലബന്ധം പ്രശ്‌നം ഒഴിവാക്കാന് നല്ലൊരു ഭക്ഷണമാണ് ഓട്‌സ്.\nഎന്നാല് ഓട്‌സിനെ ഗുണങ്ങളെക്കുറിച്ച് കേട്ട് അത് വെറുതേയങ്ങ് കഴിക്കാന് വരട്ടെ. വെറുതെ അങ്ങ് കഴിച്ചാല് പോര കഴിക്കേണ്ട പോലെ കഴിച്ചാല് മാത്രമേ ഓട്‌സ് ഉദേശിക്കുന്ന ഫലം നല്‍കുകയുള്ളൂ. ഓട്‌സ് ഉണ്ടാക്കിയിട്ട് അതിന്റെ മുകളില് മധുരമുള്ള ടോപ്പിങ്‌സ് ചേര്‍ത്തു കഴിച്ചാല് ഒരു ഗുണവും ലഭിക്കില്ല. എങ്ങനെയൊക്കെ ഓട്‌സ് ഉപയോഗിക്കാം എന്നു നോക്കാം.\nയാതൊരുവിധ ഫ്‌ലേവറുകളും ചേര്‍ക്കാത്ത ഓട്‌സ് വാങ്ങിക്കുക. പായ്ക്ക് ചെയ്തു ലഭിക്കുന്ന ഓട്‌സ് പലപ്പോഴും അമിതമായി ഷുഗര് ചേര്‍ത്തത് ആണ്. ഇതിലെ ആവശ്യമില്ലാത്ത കാലറി നിങ്ങള്‍ക്ക് വിനയാകുകയേയുള്ളൂ. ഫ്‌ലേവര് ഓട്‌സില് 70 ശതമാനം അധിക കാലറി അടങ്ങിയിരിക്കുന്നു. അതുകൊണ്ട് സാധാരണ പ്ലെയിന് ഓട്‌സ് വാങ്ങുക.\nALSO READ: ലീവ് ക്യാൻസൽ ചെയ്ത് മടങ്ങി വരാൻ സൈനികർക്ക് നിർദ്ദേശം : പത്തു മടങ്ങായി തിരിച്ചു കൊടുക്കുമെന്ന ഉറപ്പുമായി പലരും മടങ്ങുന്നു\nവണ്ണം കുറയ്ക്കാന് ഏറ്റവും സഹായകമായ ഒന്നാണ് ഫൈബര്. അത് ഓട്‌സില് ധാരാളം ഉണ്ട്. എന്നുകരുതി ഓട്‌സ് കഴിക്കുമ്പോള് രുചി കൂട്ടാന് മധുരം ചേര്‍ക്കുന്നത് വിപരീത ഫലം നല്‍കും. ഇനി എന്തെങ്കിലും ടോപ്പിങ്‌സ് വേണമെന്നു തോന്നിയാല് റാസ്ബെറി, ബ്ലൂബെറി, സ്‌ട്രോബെറി എന്നിവ ചേര്‍ത്ത് കഴിക്കാം. ഓട്‌സില് മേപ്പിള് സിറപ്, തേന് എന്നിവ കഴിക്കുന്നത് ഗുണകരം തന്നെയാണ്. പക്ഷേ ഇതില് അധിക കാലറി ഉണ്ട്. അത് വണ്ണംവയ്ക്കാനേ ഉപകരിക്കൂ. ഒരു എത്തപ്പഴം അല്ലെങ്കില് ഷുഗര് കുറഞ്ഞ എന്തെങ്കിലും സ്വീറ്റ്‌നറുകള് ചേര്‍ത്തു കഴിക്കുന്നതാണ് ആരോഗ്യത്തിന് ഉത്തമം. പാലും വെള്ളവും ചേര്‍ത്ത് അതില് ഓട്‌സ് വേവിച്ച് കഴിക്കുന്നതാണ് ഏറെ നല്ലത്. ഗുഗന്ധ വ്യഞ്ജനങ്ങളും ആല്‍മണ്ട് മില്‍ക്ക്, ഫ്രൂട്ട്‌സ് എന്നിവ ചേര്‍ത്ത് ഓട്‌സ് കഴിക്കാവുന്നതാണ്. ഒന്നോ രണ്ടോ മുട്ടയുടെ വെള്ള ചേര്‍ത്ത് ഓട്‌സ് കഴിക്കുന്നതും നല്ലതാണ്. പ്രോട്ടീനും ഫൈബറും ധാരാളമടങ്ങിയ ഈ മീല്‍സ് തീര്‍ച്ചയായും ഭാരം കുറയ്ക്കാന് സഹായിക്കും.\nhealthy food FEATURED oats\nദയവ് ചെയ്ത് ഇതില് ആരും രാഷ്ട്രീയം കലര്‍ത്തരുത്; രാഹുൽ ഗാന്ധിയുമായുള്ള കൂടിക്കാഴ്ചയെ കുറിച്ച് നൗഷാദ്\nതിരിച്ചടിക്ക് ഇന്ത്യ തയ്യാർ, പാകിസ്ഥാനില് നിന്ന് പ്രകോപനമുണ്ടായാല്? കേന്ദ്ര പ്രതിരോധ സഹമന്ത്രി പറഞ്ഞത്\nമുപ്പത് തടവുപുള്ളികള്‍ക്കു കൂടി കോവിഡ് 19 സ്ഥിരീകരിച്ചു; സ്ഥിതി ഗുരുതരം\nMay 30, 2020, 08:04 am IST\nMay 30, 2020, 09:00 am IST


നീറ്റ്-ജെഇഇ പരീക്ഷ; വിദ്യാർത്ഥികളെ കേൾക്കാൻ കേന്ദ്ര സർക്കാർ തയ്യാറാകണം, പ്രശ്നപരിഹാരം കാണണം; രാഹുൽ ഗാന്ധി | rahul gandhi tweet on neet jee exam\nനീറ്റ്-ജെഇഇ പരീക്ഷ; വിദ്യാർത്ഥികളെ കേൾക്കാൻ കേന്ദ്ര സർക്കാർ തയ്യാറാകണം, പ്രശ്നപരിഹാരം കാണണം; രാഹുൽ ഗാന്ധി\nകൊവിഡ് വ്യാപത്തിന്റെ പശ്ചാത്തലത്തിൽ മെഡിക്കൽ-എഞ്ചിനീയറിംഗ് പ്രവേശന പരീക്ഷകൾ നീട്ടി വയ്ക്കണമെന്ന് വിദ്യാർത്ഥികൾ ആവശ്യപ്പെടുന്ന സാഹചര്യത്തിലാണ് രാഹുലിന്റെ ട്വീറ്റ്.\nDelhi, First Published Aug 26, 2020, 5:07 PM IST\nദില്ലി: നീറ്റ്-ജെഇഇ പരീക്ഷാ നടത്തിപ്പ് സംബന്ധിച്ച് പരീക്ഷാർത്ഥികൾക്ക് പറയാനുള്ളതു കൂടി കേൾക്കാൻ കേന്ദ്രസർക്കാർ തയ്യാറാകണമെന്ന് കോൺഗ്രസ് നേതാവും എംപിയുമായ രാഹുൽ ഗാന്ധി ആവശ്യപ്പെട്ടു. അവരുടെ പ്രശ്നങ്ങൾ കേട്ടശേഷം അനുയോജ്യമായ പരിഹാരം സർക്കാർ കണ്ടെത്തണമെന്നും രാഹുൽ ട്വീറ്റ് ചെയ്തു. കൊവിഡ് വ്യാപത്തിന്റെ പശ്ചാത്തലത്തിൽ മെഡിക്കൽ-എഞ്ചിനീയറിംഗ് പ്രവേശന പരീക്ഷകൾ നീട്ടി വയ്ക്കണമെന്ന് വിദ്യാർത്ഥികൾ ആവശ്യപ്പെടുന്ന സാഹചര്യത്തിലാണ് രാഹുലിന്റെ ട്വീറ്റ്.\n'നീറ്റ്-ജെഇഇ പരീക്ഷാർത്ഥികൾക്ക് അവരുടെ ആരോഗ്യവും ഭാവിയും സംബന്ധിച്ച് ആശങ്കകളുണ്ട്. കൊവിഡ് ഭീതി, രോഗവ്യാപന സാഹചര്യത്തിലും അസമിലെയും ബീഹാറിലെയും പ്രളയസാഹചര്യത്തിലും ഗതാഗത സൗകര്യങ്ങൾ ലഭ്യമാകുമോ എന്ന ആശങ്ക തുടങ്ങിയവയെല്ലാം വിദ്യാർത്ഥികൾക്കുണ്ട്. ഇവരെ കേട്ട് പ്രശ്നപരിഹാരം കണ്ടെത്താൻ കേന്ദ്രസർക്കാർ തയ്യാറാകണം.' രാഹുൽ ട്വീറ്റ് ചെയ്തു.\nനിലവിലെ സാഹചര്യത്തിൽ നീറ്റ് പോലെയുള്ള പരീക്ഷകൾ നടത്തുന്നത് സുരക്ഷിതമല്ലെന്ന് സിപിഎം ജനറൽ സെക്രട്ടറി സീതാറാം യെച്ചൂരിയും ഇന്ന് അഭിപ്രായപ്പെട്ടു. കൊവിഡ് വ്യാപന സാഹചര്യത്തിൽ പരീക്ഷകൾ മാറ്റിവെയ്ക്കണം. പല സംസ്ഥാനങ്ങളും ഇത് ആവശ്യപ്പെട്ടു കഴിഞ്ഞു എന്നും യെച്ചൂരി പറഞ്ഞു.\nഅതേസമയം, പ്ലസ് ടു മാർക്കിൻ്റെ അടിസ്ഥാനത്തിൽ തമിഴ്നാട്ടിൽ മെഡിക്കൽ പ്രവേശനത്തിന് അനുമതി നൽകണമെന്ന് തമിഴ്നാട് സർക്കാർ. ഇക്കാര്യം ആവശ്യപ്പെട്ട് പ്രധാനമന്ത്രിക്ക് തമിഴ്നാട് മുഖ്യമന്ത്രി കത്തയച്ചു.\nകൊവിഡ് വ്യാപനം കണക്കിലെടുത്ത് ഈ വർഷത്തെ മെഡിക്കൽ പ്രവേശനത്തിന് നീറ്റ് ഒഴിവാക്കണമെന്നാണ് കത്തിലെ ആവശ്യം. പ്ലസ് ടു മാർക്കിൻ്റെ അടിസ്ഥാനത്തിൽ മെഡിക്കൽ പ്രവേശനം നടത്തണമെന്ന ആവശ്യം ഡിഎംകെ ഉൾപ്പടെയുള്ള പ്രതിപക്ഷ പാർട്ടികൾ ശക്തമാക്കിയതിന് പിന്നാലെയാണ് സർക്കാർ നീക്കം.\nLast Updated Aug 26, 2020, 5:07 PM IST\nജീപ്പ്, സിട്രോണ് ബ്രാന്‍ഡുകളുടെ നേതൃത്വം പ്രഖ്യാപിച്ച് സ്റ്റെല്ലാന്റിസ്\nമഹാരാഷ്ട്രയിലെ മഴക്കെടുതി: ജെഇഇ പരീക്ഷ എഴുതാനാകാത്ത വിദ്യാര്‍ത്ഥികള്‍ക്ക് വീണ്ടും അവസരം\nഇത് രാജകീയം;വരാനിരിക്കുന്ന ജീപ്പ് ഏഴ് സീറ്ററിന്റെ ഇന്റീരിയര് കാണാം


വീണ്ടും ഛേത്രി: ഇന്ത്യക്ക് കിരീടം - Janayugom Online\nലോക്ഡൗൺ: ഒരു കോടി പേർ വീടണഞ്...\nHome / Sports / Football / വീണ്ടും ഛേത്രി: ഇന്ത്യക്ക് കിരീടം\nവീണ്ടും ഛേത്രി: ഇന്ത്യക്ക് കിരീടം\nPosted on June 10, 2018, 10:51 pm\nഗോള്‍നേടിയ ഛേത്രിയെ അഭിനന്ദിക്കുന്ന സഹതാരങ്ങള്\nമുംബൈ: തുടര്‍ച്ചയായ നാലാം മത്സരത്തിലും ഗോള് നേടിയ ക്യാപ്റ്റന് സുനില് ഛേത്രി പടനയിച്ചപ്പോള് ഇന്റര്‍കോണ്ടിനന്റല് കപ്പില് ഇന്ത്യ മുത്തമിട്ടു. ആഫ്രിക്കന് കരുത്തുമായെത്തിയ കെനിയയെ എതിരില്ലാത്ത രണ്ട് ഗോളുകള്‍ക്കാണ് മുട്ടുകുത്തിച്ചത്.\nവാശിയേറിയ ഫൈനല് മത്സരത്തില് സുനില് ഛേത്രിയുടെ ഇരട്ട ഗോള് മികവില് എതിരില്ലാത്ത രണ്ട് ഗോളുകള്‍ക്കാണ് ഇന്ത്യ കെനിയയെ തകര്‍ത്തത്. ഏഴ്, 28 മിനുട്ടുകളിലാണ് ഇന്ത്യ ഗോള് നേടിയത്.\nഇന്ത്യന് ടീമിന് പിന്തുണയുമായി ഗ്യാലറി നിറഞ്ഞു കവിഞ്ഞതോടെ മത്സരം തുടക്കം മുതല് ആവേശത്തിലായി. അവസാന ലീഗ് മത്സരത്തില് ന്യൂസിലന്‍ഡിനെതിരേ പുറത്തിരുത്തിയ സീനിയര് താരങ്ങളെയെല്ലാം ഇന്ത്യന് കോച്ച് സ്റ്റീഫന് കോണ്‍സ്റ്ററ്റൈന് ആദ്യ ഇലവനില് തന്നെ ഇറക്കി.\nകളി തുടങ്ങി എട്ടാംമിനിറ്റില് ഇന്ത്യ വലകുലുക്കി. സുനില് ഛേത്രിയെ ഫൗള് ചെയ്തതിന് ലഭിച്ച ഫ്രീകിക്കില് നിന്നായിരുന്നു ഗോള്. 28 ാം മിനുട്ടില് ഗ്രൗണ്ടിന്റെ മധ്യത്തില് നിന്ന് ലഭിച്ച പന്ത് വലയിലെത്തിച്ച് ഛേത്രി തന്നെ ലീഡ് നില ഉയര്‍ത്തി. രണ്ടാം പകുതിയില് പുതിയ ഊര്‍ജത്തില് കളിക്കുന്ന കെനിയയെയാണ് കണ്ടത്. അടിക്കടിയുള്ള മുന്നേറ്റങ്ങള് പലതും ഗുര്‍പ്രീത് സിംഗും അനസും സന്ദേശ് ജിംഗാനും ചേര്‍ന്ന് സമര്‍ഥമായി തടഞ്ഞു.\nഏഴുപത്തിയേഴാം മിനിറ്റില് കെനിയന് സ്‌ട്രൈക്കര് ഒച്ചിയാംഗിന്റെ തകര്‍പ്പന് ഫ്രീകിക്ക് ഗുര്‍പ്രീത് പറന്നു തട്ടിയകറ്റി. ഫൈനലില് ഇരട്ട ഗോള് നേടിയതോടെ ടൂര്‍ണമെന്റില് എട്ട് ഗോളുകള് ഛേത്രിയുടെ പേരിലായി. ഈ ടൂര്‍ണമെന്റില് 20 ഗോളുകളാണ് ആകെ പിറന്നത്.\nഓഖിയിൽ അകപ്പെട്ട കോൺഗ്രസ്\nരാജ്യത്ത് ആദ്യ സംഭവം: രോഗം ഭേദമായ ആള്‍ക്ക് വീണ്ടും കോവിഡ് പോസിറ്റീവ്\nപൈതൃക സമ്പത്തുകള് പോലും ആര്‍ക്കും വാടകയ്ക്ക് കൊടുക്കുന്ന സ്ഥിതിയാണന്ന് പന്ന്യന്\nകർണാടകയിൽ യുവതിയെ മാനഭംഗപ്പെടുത്തിയ കേസിൽ രണ്ട് പേർ അറസ്റ്റിൽ


കടയ്ക്കാവൂര് കേസ്; മകനെ പീഡിപ്പിച്ച കേസില് അമ്മ നിരപരാധി; പതിമൂന്നുകാരന്റെ മൊഴി വിശ്വാസയോഗ്യമല്ലെന്ന് കണ്ടെത്തി – Kerala News Hunt\nതിരുവനന്തപുരം: കടയ്ക്കാവൂരില് അമ്മ മകനെ പീഡിപ്പിച്ച കേസില് അമ്മ നിരപരാധിയാണെന്ന കണ്ടെത്തലുമായി അന്വേഷണസംഘം. കേസിലുള്‍പ്പെട്ട പതിമൂന്നുകാരന്റെ മൊഴി വിശ്വാസയോഗ്യമല്ലെന്നാണ് അന്വേഷണസംഘം കണ്ടെത്തിയിരിക്കുന്നത്. പീഢന ആരോപണം വ്യാജമാണെന്നും ആരോപണത്തിനുപിന്നില് ബാഹ്യസമ്മര്‍ദമാണെന്നും അന്വേഷണസംഘം കണ്ടെത്തിയത്.\nപരാതിയ്ക്ക് പിന്നില് മകളുടെ ഭര്‍ത്താവിന്റെ വൈരാഗ്യമാണെന്നാണ് കുടുംബം പറയുന്നത്. മകളെ ക്രൂരമായി മര്‍ദ്ദിക്കുമായിരുന്നെന്നും അതില് സഹികെട്ടാണ് കഴിഞ്ഞ മൂന്ന് വര്‍ഷമായി അകന്ന് കഴിയുന്നതെന്നും മാതാവ് പറഞ്ഞിരുന്നു. 17ഉം 14ഉം 11ഉം വയസുള്ള മൂന്ന് ആണ്‍കുട്ടികളും ആറ് വയസുള്ള പെണ്‍കുട്ടിയുമാണ് 37കാരിയായ യുവതിക്കുള്ളത്. പ്രണയിച്ചായിരുന്നു ഇവരുടെ വിവാഹം. അകന്ന് കഴിയാന് തുടങ്ങിയതിന് ശേഷം ഭര്‍ത്താവ് മറ്റൊരു വിവാഹം കഴിച്ചു. നിയമപരമായി വിവാഹമോചനം നേടാതെയായിരുന്നു ഇത്. വിവാഹശേഷം മൂന്ന് കുട്ടികളെ ഇയാള് ഒപ്പം കൊണ്ടുപോകുകയും ചെയ്തു. വിഹാഹമോചനം നേടാതെ രണ്ടാമത് വിവാഹം കഴിച്ചതിനെ എതിര്‍ത്തും ജീവനാംശം ആവശ്യപ്പെട്ടും യുവതി പരാതി നല്‍കി. ഇതിനേത്തുടര്‍ന്നുള്ള വിരോധമാണ് പരാതിക്ക് കാരണമെന്നും യുവതിയുടെ കുടുംബം പറഞ്ഞിരുന്നു.\nവിശദമായ ശാസ്ത്രീയ പരിശോധനയ്ക്ക് ശേഷമാണ് വിവരങ്ങള് കണ്ടെത്തിയിരിക്കുന്നതെന്നും അന്വേഷണസംഘം പറഞ്ഞു. പതിമൂന്നുകാരനായ മകനെ അമ്മ മൂന്ന് വര്‍ഷത്തോളം ലൈംഗിക പീഡനത്തിന് വിധേയമാക്കി എന്ന ആരോപണത്തെത്തുടര്‍ന്ന് അമ്മയ്ക്കെതിരെ പോക്സോ കേസെടുത്തിരുന്നു. തുടര്‍ന്ന് ഇക്കഴിഞ്ഞ ഡിസംബര് 28നാണ് അമ്മയെ കടയ്ക്കാവൂര് പൊലീസ് അറസ്റ്റ് ചെയ്യുന്നത്.\nഈ പരാതിയില് അമ്മയ്‌ക്കെതിരെ മൊഴി നല്‍കാന് പിതാവ് സഹോദരനെ ഉപദ്രവിച്ച് നിര്‍ബന്ധിച്ചിച്ചെന്ന് ഇളയകുട്ടി വെളിപ്പെടുത്തിയിരുന്നു. ഭര്‍ത്താവിന്റെ രണ്ടാം വിവാഹത്തെ എതിര്‍ത്തതിന് മകളെ കേസില് കുടുക്കിയതാണെന്ന് ഈ സ്ത്രീയുടെ മാതാപിതാക്കളും വ്യക്തമാക്കിയിരുന്നു. മകനെ വീണ്ടും കൗണ്‍സിലിംഗും മെഡിക്കല് പരിശോധനയും നടത്തണമെന്നും അമ്മയും കുടുംബവും ആവശ്യപ്പെട്ടിരുന്നു.\nകോഴിക്കോട്: രാമനാട്ടുകരയില് ബൊലേറോയും സിമന്റ് ലോറിയും കൂട്ടിയിടിച്ച് അഞ്ചു പേര് മരിച്ച സംഭവത്തില് ലോറി ഡ്രൈവറുടെ മൊഴി പുറത്ത്. അമിത വേഗതയിലെത്തിയ ബൊലേറോ മൂന്ന് മലക്കം മറിഞ്ഞ് ലോറിയില് ഇടിച്ചു കയറുകയായിരുന്നുവെന്ന് ലോറി ഡ്രൈവര് പോലീസിനോട് പറഞ്ഞു. തിങ്കളാഴ്ച പുലര്‍ച്ചെ 4.45 ഓടെയാണ് അപകടമുണ്ടായത്. ലോറി ഡ്രൈവറെ കസ്റ്റഡിയിലെടുത്ത് പോലീസ് ചോദ്യം ചെയ്ത് വരികയാണ്. മറ്റു അന്വേഷണങ്ങളും പുരോഗമിക്കുന്നു. പാലക്കാട് നിന്ന് കരിപ്പൂര് വിമാനത്താവളത്തിലേക്ക് വന്നവരാണ് അപകടത്തില്‍പ്പെട്ടത്. സുഹൃത്തിനെ സ്വീകരിക്കുന്നതിന് […]


ഷോര്‍ട്‌സ് ധരിച്ച് പുറത്തിറങ്ങി; യുവതികളെ വീട്ടില് കയറി മര്‍ദ്ദിച്ചു, കേസ് | thrashing three women for wearing shorts Pune Rashak Nagar\nഷോര്‍ട്‌സ് ധരിച്ച് പുറത്തിറങ്ങി; യുവതികളെ വീട്ടില് കയറി മര്‍ദ്ദിച്ചു, കേസ്\n4 March 2022 1:00 PM GMT\nഷോര്‍ട്‌സ് ധരിച്ച് പൊതു ഇടങ്ങളില് സഞ്ചരിച്ചെന്ന പേരില് യുവതികള്‍ക്ക് മര്‍ദനം. പൂനെയിലാണ് ഐടി പ്രഫണല്‍സിനാണ് ദുരനുഭവം ഉണ്ടായത്. ആറംഗസംഘം യുവതികളുടെ താമസ സ്ഥലത്ത് എത്തിയായിരുന്നു ആക്രമണം അഴിച്ചുവിട്ടത്. യുവതികളെ ചെരിപ്പ് ഉള്‍പ്പെടെ ഉപയോഗിച്ച് മര്‍ദിച്ചെന്നാണ് പരാതി. പൂനെയിലെ ഐടി ഹബുകളില് ഒന്നായ ഖാറാടിയില് ബുധനാഴ്ചയായിരുന്നു സംഭവം.\nസംഭവത്തില് ആറ് പേര്‍ക്കെതിരെ പൂനെ പൊലീസ് കേസെടുത്തു. പ്രദേശത്തെ വീട്ടില് പേയിങ് ഗസ്റ്റായി താമസിച്ച് വന്നിരുന്ന യുവതികളെയാണ് പ്രദേശവാസികളായ ചിലര് കയ്യേറ്റം ചെയ്തത്. സംഭവത്തില് വീട്ടുടമസ്ഥതയുടെ പരാതിയിലാണ് കേസെടുത്തത്. പ്രദേശവാസികളായ അല്‍ക പത്താരെ, സചിന് പത്താരെ, കേതന് പത്താരെ, സീമ പത്താരെ, ശീതള് പത്താരെ, കിരണ് പത്താരെ എന്നവര്‍ക്ക് എതിരെയാണ് കേസ്.\nസംഭവത്തെ കുറിച്ച് പൊലീസ് നല്‍കുന്ന വിശദീകരണം ഇങ്ങനെയാണ്. പരാതിക്കാരിയും പ്രതികളും തമ്മില് നേരത്തെ ചില പ്രശ്‌നങ്ങള് നിലനിന്നിരുന്നു. ഇതിനിടെയാണ് പരാതിക്കാരിയുടെ വീട്ടില് താമസിച്ച് വന്നിരുന്ന യുവതികളുടെ പേരില് തര്‍ക്കം ഉണ്ടായത്. യുവതികള് ഷോര്‍ട്‌സ് ധരിച്ച് പ്രദേശത്ത് കറങ്ങി നടന്നു എന്ന് ആരോപിച്ചാണയിരുന്നു രാത്രി ഇവര് ആക്രമം അഴിച്ചുവിട്ടത്. വീട്ടിലേക്ക് അതിക്രമിച്ച് കയറിയ സംഘം യുവതികളെ ചെരിപ്പ് കൊണ്ട് മര്‍ദിക്കുകയും, വീട് തകര്‍ക്കുമെന്ന് ഭീഷണിപ്പെടുത്തുകയുമായിരുന്നു.\nസംഭവത്തില് സിസിടിവി ദൃശ്യങ്ങള് ഉള്‍പ്പെടെ പരിശോധിച്ച് നടപടി സ്വീകരിച്ച് വരികയാണ് എന്നും പൊലീസ് അറിയിച്ചു.


അഞ്ചുവയസ്സുകാരിയുടെ കൊലപാതകത്തിൽ അന്വേഷണമില്ല; നിയമസഭക്ക് മുന്നിൽ ആത്മഹത്യ ശ്രമം നടത്തി മാതാപിതാക്കൾ\nവീടിനടുത്ത് കളിച്ചുകൊണ്ടിരുന്ന കുട്ടിയെ ആണ് തട്ടിക്കൊണ്ടു പോയത് . രണ്ടാഴ്ചക്ക് ശേഷം വീടിന്റെ പിന്നാമ്പുറത്ത് നിന്നും കുട്ടിയുടെ മൃതദേഹം ലഭിച്ചെങ്കിലും കണ്ണുകൾ ചൂഴ്ന്ന നിലയിലും, കിഡ്നി എടുത്തുമാറ്റിയ നിലയിലും ആയിരുന്നു.\n24 Nov 2020 6:10 AM GMT\nഭുവനേശ്വർ: മകളുടെ കൊലപാതകത്തിൽ നീതി നിഷേധിക്കുന്നതിൽ പ്രതിഷേധി നിയമസഭക്ക് മുന്നിൽ മണ്ണെണ്ണയൊഴിച്ച് ആത്മഹത്യക്കു ശ്രമിച്ച് മാതാപിതാക്കൾ. ഒറീസ്സയുടെ തലസ്ഥാന നഗരിയിലാണ് നയാഗർ സ്വദേശികളായ അശോകും സൗദാമിനി സാഹുവും ആത്മഹത്യക്ക് ശ്രമിച്ചത്. ദമ്പതികളുടെ അഞ്ചുവയസ്സുള്ള മകളെയാണ് കഴിഞ്ഞ ജൂലൈയിൽ തട്ടിക്കൊണ്ടുപോയി കൊലപ്പെടുത്തിയത്.\nവീടിനടുത്ത് കളിച്ചുകൊണ്ടിരുന്ന കുട്ടിയെ ആണ് തട്ടിക്കൊണ്ടു പോയത്. രണ്ടാഴ്ചക്ക് ശേഷം വീടിന്റെ പിന്നാമ്പുറത്ത് നിന്നും കുട്ടിയുടെ മൃതദേഹം ലഭിച്ചെങ്കിലും കണ്ണുകൾ ചൂഴ്ന്ന നിലയിലും, കിഡ്നി എടുത്തുമാറ്റിയ നിലയിലും ആയിരുന്നു. സംഭവത്തെ തുടർന്ന് നയാഗർ പൊലീസ് സ്റ്റേഷനിൽ പരാതി കൊടുത്തുവെങ്കിലും യാതൊരു അന്വേഷണവും ഉണ്ടായില്ല എന്നാണ് മാതാപിതാക്കളുടെ പരാതി.\nപ്രതികളെ ചൂണ്ടികാണിച്ചിട്ടു പോലും ഉന്നത പൊലീസ് അധികാരികളോ കളക്ടറോ യാതൊരു നിയമനടപടിക്കും മുതിർന്നില്ല എന്നും ഇവർ ആരോപിക്കുന്നു. തങ്ങളുടെ മകളുടെ കൊലപാതകത്തിൽ ഒരു മന്ത്രിയുടെ പ്രധാന സഹായി പങ്കാളിയാണെന്നും അതുകൊണ്ടാണ് പൊലീസ് രാഷ്ട്രീയ സമ്മർദ്ദത്തിന് വഴങ്ങി നീതി നിഷേധിക്കുന്നത് എന്നുമാണ് അശോക്-സൗദാമിനി ദമ്പതികൾ ആരോപിക്കുന്നത്.\nകൂടാതെ പരാതി പിൻവലിക്കാത്തതിന് പ്രതിയും കൂട്ടാളികളും തങ്ങളെ ആക്രമിച്ചതായും ആ കേസിൽ പത്തു പ്രതികളെ അറസ്റ് ചെയ്ത പൊലീസ് മുഖ്യപ്രതിയെ ഇത്തവണയും ഒഴിവാക്കി എന്നുമാണ് ഇവർ ചൂണ്ടി കാട്ടുന്നത്.


പുത്തുക്കാവ് ദേവി ക്ഷേത്രം, കൊടകര - വിക്കിപീഡിയ\nപുത്തുക്കാവ് ദേവി ക്ഷേത്രം, കൊടകര\nതൃശൂർ ജില്ലയിൽ തൃശൂർ-ചാലക്കുടി ദേശീയപാതക്കുസമീപം കൊടകര ഗ്രാമപഞ്ചായത്തിലാണ് പുത്തുക്കാവ് ദേവി ക്ഷേത്രം സ്ഥിതി ചെയ്യുന്നത്. കൊടകര പുത്തുക്കാവ് ഗ്രാമത്തിൻറെ മദ്ധ്യത്തിലായി മൂന്ന് വശവും വിശാലമായ പാടശേഖരങ്ങളാൽ ചുറ്റപ്പെട്ട മേലേക്കാവിലാണ് ഈ ക്ഷേത്രം സ്ഥിതി ചെയ്യുന്നത്. ദേവി കോപിച്ചാൽ വസൂരിയും, പ്രസാദിച്ചാൽ സർവ്വ ഐശ്വര്യവും കൈവരുമെന്നാണ് തട്ടകത്തിലെ വിശ്വാസം.\nകൊച്ചിരാജാവ് ക്ഷേത്രത്തിലേക്ക് അഞ്ചേക്കർ 13 സെൻറ് സ്ഥലം കരം ഒഴിവാക്കി ദാനം ചെയ്തതായി ചരിത്രരേഖയുണ്ട്. ക്ഷേത്രത്തിലേക്ക് വെളിച്ചപ്പാടിനെ നിയോഗിച്ചതും രാജാവാണത്രേ. 1973 മുതൽ ക്ഷേത്രം കൊടകര പഞ്ചായത്തിലെ മരത്തോംപിള്ളിക്കര-കാരൂർ-മനക്കുളങ്ങര, കാവിൽ, അഴകം-വെല്ലപ്പാടി എന്നീ വിവിധ ദേശക്കാരുടെ പ്രതിനിധികളാണ് ക്ഷേത്രഭരണം നടത്തുന്നത്.\nചിരപുരാതനകാലത്ത് കൊടുങ്ങല്ലൂർ ഭഗവതി തൻറെ ഭക്തനായ കോടശ്ശേരി കർത്താവിൻറെ കൂടെ ഇപ്പോഴത്തെ ക്ഷേത്രത്തിൻറെ സമീപമുള്ള മേലേക്കാവിൽ വന്നിരുന്നു എന്നാണ് ഐതിഹ്യം. കോടശ്ശേരി കർത്താവ് കൊടുങ്ങാല്ലൂർ ഭഗവതിയെ ദർശിച്ചതിനു ശേഷം വരുന്നവഴി യാത്രാക്ഷീണം കൊണ്ട് പുത്തുക്കാവിൽ എത്തിയപ്പോൾ തന്റെ കുട ഇപ്പോഴുള്ള “ശ്രീമൂലസ്ഥാന“ത്തു വച്ചിട്ടു കുളിക്കാൻ പോയെന്നും കുളി കഴിഞ്ഞ് തൻറെ കുട എടുക്കാൻ ശ്രമിച്ചപ്പോൾ സാധിക്കാതെ വരുകയും അങ്ങനെയാൺ ദേവി മേലേക്കാവിൽ കുടികൊണ്ടെന്നും ഐതിഹ്യം. പിന്നീട് മേലേക്കാവ് മതിൽ കെട്ടി സം‌രക്ഷിക്കുകയും ദേവിയെ ഇപ്പോഴുള്ള പുത്തുക്കാവ് ക്ഷേത്രത്തിൽ പുന:പ്രതിഷ്ഠിക്കുകയും ചെയ്തു.\nമേലേക്കാവിൽ കുടിയിരുന്ന ദേവിയെ പുത്തുക്കാവ് ക്ഷേത്രം പണിത് പുന:പ്രതിഷ്ഠ നടത്തുകയാണ് ചെയ്തത്. ക്ഷേത്രത്തിൽ വിഗ്രഹത്തിനു പകരം വാൽക്കണ്ണാടിയാണ് പ്രതിഷ്ഠ. മേലേക്കാവിൽ ഘണ്ഠാകർണൻ പ്രതിഷ്ഠയുമുണ്ട്. ഇത് വീരഭദ്രൻ ആണെന്ന് പറയപ്പെടുന്നു.\nമകരമാസം 10-മ് തിയതി നടക്കുന്ന താലപ്പൊലി ആൺ ക്ഷേത്രത്തിലെ പ്രധാന ഉത്സവം. ഉത്സവത്തിൻറെ മുന്നോടിയായിപത്താമുദയത്തിൻറെ അന്ന് താലപ്പൊലി കൊടികയറ്റം ക്ഷേത്രം തന്ത്രിയുടെ കാർമ്മികത്വത്തിൽ നടക്കുന്നു. ആദ്യം തന്ത്രിയുടെ ഇല്ലത്തേക്കും പിന്നീട് തട്ടകത്തിലെ കുടുംബങ്ങളിലും ദേവി എഴുന്നെള്ളുകയും പറയെടുപ്പും നടക്കുന്നു.\nപുത്തൂക്കാവ് താലപ്പൊലി തട്ടകത്തമ്മയുടെ ആണ്ടുവിശേഷം എന്നാണറിയപ്പെടുന്നത്. ക്ഷേത്രം ഭരണസമിതിയിലെ ദേശങ്ങൾ ഊഴമിട്ടാണ് താലപ്പൊലി മഹോൽസവം കൊണ്ടാടുന്നത്. മരുത്തോംപിള്ളിക്കര-കാരൂർ-മനക്കുളങ്ങര ദേശങ്ങൾ, അഴകം-വെല്ലപ്പാടി ദേശങ്ങൾ, കാവിൽ ദേശം എന്നിങ്ങനെ മൂന്ന് ഊഴമായിട്ടാണ് താലപ്പൊലി ആഘോഷത്തിന് നേതൃത്വം വഹിക്കുക. താലപ്പൊലിയുടെ തലേന്നാൾ ആനച്ചമയം, താലപ്പൊലി ദിവസം7ആന്യ്ക്ക് എഴുന്നെള്ളിപ്പ്, ശീവേലി, ഉച്ചയ്ക്ക് ആൽത്തറയിൽ ഓട്ടൻ തുള്ളൽ, പഞ്ചവാദ്യം, മേളം വൈകിട്ട് ദീപാരാധന, വിവിധ സമുദായങ്ങളുടെ താലിവരവ്, കലാപരിപാടികൾ, വെടിക്കെട്ട്, സാമുദായികകലാരൂപങ്ങൾ എന്നിവ അരങ്ങേറാറുണ്ട്.\nദളിത് പിന്നോക്ക വിഭാഗങ്ങളുടെ ദേവതയായി കണക്കാക്കുന്ന പുത്തുക്കാവിൽ ഭഗവതിയുടെ ഉത്സവത്തിന് കുടുംബിസമുദായക്കാറുടെ താലി എഴുന്നള്ളത്ത് ആണ് ആദ്യപരിപാടി. കൊടകര തട്ടാൻ സമുദായക്കാരുടെ താലിവരവ്, മരുത്തോംപിള്ളി പുലയസമുദായക്കാരുടെ താലിവരവും, മുടിയാട്ടവും, കാളകളിയും, ആശാരിമാരുടെ തട്ടിന്മേൽകളി, സാംബവസമുദായക്കാരുടെ കാളി-ദാരികൻ നൃത്തവും പറയൻ തുള്ളലും ഉത്സവത്തിന്റെ പ്രത്യേകതകളാണ്.\nക്ഷേത്രത്തിൽ കൊല്ലംതോറും കർക്കിടകത്തിലെ ആദ്യത്തെ വെള്ളിയാഴ്ച മഹാഗണപതി ഹോമവും ആനയൂട്ടും നടത്തിവരുന്നു. എല്ലാമാസവും ഭരണിനാളിൽ ഭരണി ഊട്ട് നടത്തിവരുന്നു.\nവിക്കിമീഡിയ കോമൺസിലെ Puthukavu Devi Temple എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=പുത്തുക്കാവ്_ദേവി_ക്ഷേത്രം,_കൊടകര&oldid=2128779" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:08, 11 ജനുവരി 2015.


വിവാഹാഭ്യര്‍ഥന നിരസിച്ച വിധവയുടെ വീട്ടുമുറ്റത്ത് യുവാവ് ജീവനൊടുക്കി – TruevisionNews\nവിവാഹാഭ്യര്‍ഥന നിരസിച്ച വിധവയുടെ വീട്ടുമുറ്റത്ത് യുവാവ് ജീവനൊടുക്കി\nആലപ്പുഴ: വിവാഹാഭ്യര്‍ഥന നിരസിച്ചതിന് ഭര്‍ത്താവ് മരിച്ച യുവതയുടെവീട്ടുമുറ്റത്ത്‌യുവാവ്ജീവനൊടുക്കി. കഞ്ഞിക്കുഴി പുലക്കാട്ടുചിറയില് പൊന്നപ്പന്റെ മകന് ജയരാജാണ് മരിച്ചത്. കഴിഞ്ഞദിവസം പുലര്‍ച്ചെ ഒന്നോടെ ഉദയാ സ്റ്റുഡിയോയ്ക്കു പിന്നില് യുവതിയുടെ വാടകവീടിന്റെ മുറ്റത്തായിരുന്നു സംഭവം. പത്തു വയസുള്ള മകനും അമ്മയ്ക്കുമൊപ്പം ആറു മാസമായി ഈ വീട്ടിലാണ് യുവതിയുടെ താമസിക്കുന്നത്.\nഒരു വര്‍ഷത്തോളമായി വിവാഹാഭ്യര്‍ഥന നടത്തിയിരുന്ന ജയരാജ് രാത്രി പത്തോടെ വീണ്ടും വിവാഹത്തിന് സമ്മതിക്കണമെന്ന് യുവതിയോട് ആവശ്യപ്പെട്ടു. തുടര്‍ന്ന് യുവതി താക്കീത് ചെയ്തതോടെ സ്ഥലംവിട്ട യുവാവ് ഫോണിലൂടെ വീണ്ടും വിവാഹാഭ്യര്‍ഥന നടത്തി. അതും നിരസിക്കപ്പെട്ടതോടെ താന് വീടിന്റെ മുറ്റത്തു ജീവനൊടുക്കുമെന്ന് മുന്നറിയിപ്പ് നല്‍കി. പുലര്‍ച്ചയോടെ വീണ്ടും വീട്ടുമുറ്റത്തെത്തിയ ജയരാജ് കൈ മുറിച്ച് രക്തംകൊണ്ട് യുവതിയുടെ പേര് ഭിത്തിയില് എഴുതി. തുടര്‍ന്ന് കൈയില് കരുതിയിരുന്ന വിഷദ്രാവകം കഴിച്ചശേഷം കഴുക്കോലില് കയര് കുരുക്കി ആത്മഹത്യ ചെയ്യുകയായിരുന്നു. യുവതി വിവരമറിയിച്ചതിനെ തുടര്‍ന്ന് ആലപ്പുഴ നോര്‍ത്ത് സ്‌റ്റേഷനില് നിന്നു പൊലീസ് എത്തിയെങ്കിലും ജയരാജ് മരിക്കുകയായിരുന്നു. ഇയാള് ശല്യം ചെയ്യുന്നുവെന്ന് ആരോപിച്ച് ആലപ്പുഴ നോര്‍ത്ത് സ്‌റ്റേഷനില് യുവതി മൂന്നു തവണ പരാതി നല്‍കിയിരുന്നു. മൃതദേഹം പോസ്റ്റ്‌മോര്‍ട്ടത്തിനു ശേഷം വീട്ടുവളപ്പില് സംസ്‌കരിച്ചു. ജയരാജിന്‍റെ പെണ്ണുകാണല് ചടങ്ങ് ഇന്ന് നടക്കാനിരിക്കെയായിരുന്നു കഴിഞ്ഞ ദിവസം ആത്മഹത്യ ചെയ്തത്.\ndeath by love failure


Metro Vaartha - ഡീസല് വിലയില് കേരളതീരത്തിന് നഷ്ടമേറുന്നു\nഡീസല് വിലയില് കേരളതീരത്തിന് നഷ്ടമേറുന്നു\nഡീസല് വിലവര്‍ധനകേരളത്തിലെ മത്സ്യവ്യവസായ മേഖലയ്ക്ക് തിരിച്ചടി ആകുന്നു. വില വര്‍ധനവ് താങ്ങാനാവതെ ചെറുകിട വള്ളങ്ങള് കടലില് പോകുന്നത് കുറയ്ക്കുന്നതും മത്സ്യവില കൂട്ടുന്നതുമാണ് പ്രതിസന്ധിക്ക് കാരണം.\nകൊച്ചി: ഡീസല് വിലവര്‍ധനകേരളത്തിലെ മത്സ്യവ്യവസായ മേഖലയ്ക്ക് തിരിച്ചടി ആകുന്നു. വില വര്‍ധനവ് താങ്ങാനാവതെ ചെറുകിട വള്ളങ്ങള് കടലില് പോകുന്നത് കുറയ്ക്കുന്നതും മത്സ്യവില കൂട്ടുന്നതുമാണ് പ്രതിസന്ധിക്ക് കാരണം.\nകേരളത്തിലെ മത്സ്യമേഖലയില് പ്രതിദിനം ലക്ഷകണക്കിന് ലിറ്റര് ഡീസല് ഉപയോഗിക്കുന്നതായാണ് വിലയിരുത്തല്. കടലില്‍പ്പോകുന്ന ഒരു മത്സ്യബന്ധന ബോട്ടിന് സാധാരണ നിലയില് വേണ്ടി വരുന്നത് 5,000 ലിറ്റര് ഡീസലാണ്. ആ കണക്കില് നോക്കിയാല് നിലവിലുള്ള ഇന്ധനവിലയനുസരിച്ച് ഒരു ട്രിപ്പിനു മാത്രം പ്രതിദിന അധികച്ചെലവ് വരികയാണ്. ഇതെങ്ങനെ താങ്ങാന് കഴിയുമെന്നറിയാതെ നിസഹായരാവുകയാണ് ബോട്ടുടമകളും തൊഴിലാളികളും.\nമത്സ്യ ബന്ധനത്തിനായി ഒരാഴ്ചയോളം കടലില്‍ക്കഴിയുന്ന വലിയ ബോട്ടുകള്‍ക്ക് 6,000 രൂപയ്ക്കും 12,000 രൂപയ്ക്കും ഇടയ്ക്കാണ് ഒരു ദിവസത്തെ അധികച്ചെലവ്. ചെറിയ ബോട്ടുകള്‍ക്ക് 3,000ത്തിനും 2,500നും ഇടയില് ചെലവേറിയിട്ടുണ്ട്.\nതമിഴ്നാട്, ആന്ധ്രപ്രദേശ്, ഗുജറാത്ത്, മഹാരാഷ്ട്ര, കര്‍ണാടക എന്നി സംസ്ഥാനങ്ങളിലെ മത്സ്യ ബന്ധന മേഖലയില് ഡീസലിന് സബ്സിഡിയുണ്ട്. സബ്സിഡി ഇനത്തില് 50,000 രൂപയോളം ഓരോ ബോട്ടിനും അവിടങ്ങളില് പ്രതിവര്‍ഷം ലഭിക്കുന്നുണ്ട്. കേരളത്തില് ഇതില്ല.വള്ളങ്ങളില് മത്സ്യബന്ധനം നടത്തുന്ന പരമ്പരാഗത തൊഴിലാളികള്‍ക്കു നല്‍കി വരുന്ന സബ്സിഡി മണ്ണെണ്ണയുടെ അളവും കേന്ദ്രസര്‍ക്കാര് കുറച്ചു. 2007ല് കേന്ദ്ര വിഹിതമായി 23,146 കിലോലിറ്റര് മണ്ണെണ്ണ കിട്ടിയിരുന്നത് ഇപ്പോള് 10,016 കിലോലിറ്ററായി കുറഞ്ഞു. അതും തിരിച്ചടിയായിരിക്കുന്നത് ഇടത്തരം ബോട്ടു ഉടമകള്‍ക്കാണ്.


എസ്ബിഐ വഴി ഈ പെന്‍ഷന് പദ്ധതിയില് പുതുതായി ചേര്‍ന്നവര് എട്ട് ലക്ഷം പേര്! | this pension plan crossed the 3.30 crore subscribers by August 25\nഎസ്ബിഐ വഴി ഈ പെന്‍ഷന് പദ്ധതിയില് പുതുതായി ചേര്‍ന്നവര് എട്ട് ലക്ഷം പേര്!\nആഗസ്റ്റ് 25 ഓടെ പദ്ധതിയിലെ വരിക്കാരുടെ എണ്ണം 3.30 കോടി കടന്നു. 210 രൂപ പ്രതിമാസ അടവിന് 5000 രൂപ പെന്‍ഷന് നല്‍കുന്ന പദ്ധതിയില് പുതുതായി ചേര്‍ന്നവരില് കൂടുതലും വനിതകള്.\n|2 Sep 2021 1:03 PM GMT\nസ്‌റ്റേറ്റ് ബാങ്ക് ഓഫ് ഇന്ത്യ(എസ്ബിഐ) പുറത്തുവിട്ട കണക്കുകള് പ്രകാരം ഈ പെന്‍ഷന് പദ്ധതിയില് പുതുതായി ചേര്‍ന്നവരുടെ എണ്ണം എട്ട് ലക്ഷം കടന്നു. 7,99,428 വരിക്കാരാണ് എസ്ബിഐയിലൂടെ മാത്രം ഈ പെന്‍ഷന് പദ്ധതിയില് അംഗങ്ങളായത്. അടല് പെന്‍ഷന് യോജന പദ്ധതി(എപിവൈ) യുടെ ഏറ്റവും പുതിയ കണക്കുകളാണിത്.\nരാജ്യത്തെ വിവിധ പൊതുമേഖലാ ബാങ്കുകളിലായി ഇതുവരെ 3.30 കോടി ജനങ്ങളാണ് അടല് പെന്‍ഷന് യോജനയുടെ ഭാഗമായിട്ടുള്ളത്. പെന്‍ഷന് ഫണ്ട് റെഗുലേറ്ററി ആന്‍ഡ് ഡെവലപ്മെന്റ് അതോറിറ്റി (പിഎഫ്ആര്‍ഡിഎ) പുറത്തുവിട്ട കണക്കുകള് പ്രകാരം 2021-22 സാമ്പത്തിക വര്‍ഷത്തിലെ ആദ്യ അഞ്ച് മാസം ഇതില് അംഗങ്ങളായവര് 28 ലക്ഷത്തിലധികം പേരാണ്.\n2021 ഓഗസ്റ്റ് 25 വരെയുള്ള കണക്ക് പ്രകാരം, കേന്ദ്ര സര്‍ക്കാരിന്റെ പിന്തുണയോടെ പിഎഫ്ആര്‍ഡിഎ അവതരിപ്പിച്ചിട്ടുള്ള എപിവൈ പദ്ധതിക്ക് കീഴില് വരുന്ന 78% വരിക്കാര് 1,000 രൂപ പെന്‍ഷന് പ്ലാന് തെരഞ്ഞെടുക്കുകയും 14% പേര് ഏകദേശം 5,000 രൂപയുടെ പെന്‍ഷന് പ്ലാന് തെരഞ്ഞെടുക്കുകയും ചെയ്തു. ഇതില് 44% വരിക്കാര് സ്ത്രീകളാണ്. ഏകദേശം 44% വരിക്കാരും 18-25 വയസ്സിനിടയില് പ്രായമുള്ളവരുമാണെന്ന് പിഎഫ്ആര്‍ഡിഎ റിപ്പോര്‍ട്ട്.\nമാസം 210 അടച്ചാല് 5000 രൂപ വരെ പെന്‍ഷന് ലഭിക്കുന്ന പദ്ധതി\nഅടല് പെന്‍ഷന് യോജനയില് അംഗമാകുന്നവരുടെ വിഹിതത്തിനൊപ്പം സര്‍ക്കാരും ഒരു വിഹിതം നിക്ഷേപിക്കും. അംഗത്തിന്റെ വിഹിതത്തിന്റെ 50 ശതമാനമോ ആയിരം രൂപയോ അതില് ഏതാണോ കുറവ് ആ തുകയായിരിക്കും സര്‍ക്കാറിന്റെ നിക്ഷേപ വിഹിതം. എന്നാല് അംഗത്തിന് സര്‍ക്കാര് വിഹിതം ലഭിക്കണമെങ്കില് മറ്റൊരു നിബന്ധന കൂടിയുണ്ട്.\nഎപിവൈയില് 18 വയസില് നിക്ഷേപം ആരംഭിക്കുന്ന ഒരു വ്യക്തി്ക്ക് മാസം ഏറ്റവും കുറഞ്ഞത് 1,000 രൂപ പെന്‍ഷന് ലഭിക്കണമെങ്കില് ഓരോ മാസവും 42 രൂപ നിക്ഷേപിച്ചാല് മതി. ഓരോ മാസവും 84 രൂപ വീതം നിക്ഷേപിച്ചാല് മാസം 2,000 രൂപ പെന്‍ഷന് ലഭിക്കും. 3,000 രൂപ മാസ പെന്‍ഷനായി ഓരോ മാസവും നിക്ഷേപിക്കേണ്ടുന്ന തുക 126 രൂപയാണ്. 168 രൂപ വീതം ഓരോ മാസവും നിക്ഷേപിച്ചാല് 4,000 രൂപാ മാസ പെന്‍ഷന് ലഭിക്കും.\nഅടല് പെന്‍ഷന് പദ്ധതിയിലെ ഏറ്റവും ഉയര്‍ന്ന പെന്‍ഷന് തുകയായ 5,000 രൂപ ലഭിക്കുവാന് ഓരോ മാസവും നിക്ഷേപിക്കേണ്ടത് 210 രൂപ വീതമാണ്. അതായത് ഓരോ ദിവസവും വെറും7രൂപ (മാസത്തില് 210 രൂപ) മാറ്റി വച്ചാല് മാസം 5,000 രൂപാ പെന്‍ഷന് നിങ്ങള്‍ക്ക് ലഭിക്കും. വര്‍ഷത്തില് ആകെ പെന്‍ഷനായി ലഭിക്കുന്ന തുക 60,000 രൂപയും\nസര്‍ക്കാറിന്റെ മറ്റ് സാമൂഹ്യ സുരക്ഷാ പദ്ധതികളുടെയൊന്നും ഗുണഭോക്താക്കള് അല്ലാത്ത വ്യക്തികള്‍ക്കും നികുതി ദായകര് അല്ലാത്ത വ്യക്തികള്‍ക്കുമാണ് സര്‍ക്കാര് പങ്കാളിത്ത വിഹിതമെന്ന ആനുകൂല്യം അടല് പെന്‍ഷന് പദ്ധതിയില് ലഭിക്കുക.\nPension plan SBI sbi pension plan sbi subscribers atal yojana pension sbi


അടുക്കള പണിയുമ്പോൾ ശ്രദ്ധിക്കണം ഈ കാര്യങ്ങൾ\nനീലിമ ലക്ഷ്മി മോഹൻ\nവ്യാഴം, 14 നവം‌ബര് 2019 (17:48 IST)\nവീട് പണിയുമ്പോൾ വാസ്തു നോക്കണം എന്ന് മുതിർന്നവർ പറയുന്നതിനു അതിന്റേതായ ശക്തമായ കാരണമുണ്ട്. അഗ്നി കോണിന് വീടുകളിൽ വലിയ പ്രാധാന്യമാണുള്ളത്. വാസ്തു പ്രകാരം ഏറ്റവും ശ്രദ്ധ വേണ്ട ഒരു ഇടം കൂടിയാണ് അഗ്നികോൺ. വീടുകളിൽ അടുക്കള പണിയുന്നതിനുള്ള ഉത്തമ സ്ഥാനമാണിത്. എന്നാൽ പലപ്പോഴും അഗ്നികോണിൽ മുറികൾ പണിത് കാണാറുണ്ട്. അത് അത്യന്തം ദോഷകരമാണ്.\nവാസ്തുവിന്റെ തെക്ക് കിഴക്കേ മൂലയാണ് അഗ്നികോൺ. അഗ്നി ദേവനാണ് ഈ ദിക്കിന്റെ അധിപൻ. അഗ്നികോണിൽ വരുത്തുന്ന ചെറിയ പിഴവു പോലും വലിയ ദോഷങ്ങൾക്ക് വഴിവക്കും. സുര്യപ്രകാശം നേരിട്ട് പതിക്കുന്ന ഇടമായിരിക്കണം അടുക്കള എന്ന് വാസ്തു ശാസ്ത്രത്തിൽ കൃത്യമായി പറയുന്നുണ്ട്. വടക്ക് കിഴക്ക്, തെക്ക് കിഴക്ക് മൂലകളാണ് അടുക്കള പണിയാൻ ഉത്തമം.\nവീടിന്റെ കോണുകളിൽ കുറിമുറികൾ പണിയാൻ പാടില്ല. അഗ്നി കോണിൽ കുളിമുറികൾ പണിയുന്നത് അത്യന്തം ദോഷകരമാണ്. വാട്ടർ ടാങ്ക്, സെപ്റ്റിക് ടാങ്ക് എന്നിവയും ഈ ഭാഗത്ത് സ്ഥാപിക്കരുത്. പൂജാമുറികൾക്ക് ഒട്ടും അനുയോജ്യമായ ഇടമല്ല അഗ്നികോൺ എന്ന് പ്രത്യേകം ശ്രദ്ധിക്കണം.\nനാരകം വീട്ടിൽ നട്ടുപിടിപ്പിച്ചാൽ എന്താണ് കുഴപ്പം ? അറിയൂ !\nനവരാത്രി: എട്ടാം ദിനം മഹാഗൌരി പ്രഭാവം\nശ്രീപാർവ്വതി ദേവിയുടെ രൗദ്ര രൂപമാണ് ദുർഗ്ഗ; എങ്കില് ആരാണ് അംബയും കാളിയും ?\nഉറങ്ങുന്നതിനു മുൻപ് വെള്ളം കുടിക്കുന്നത് ദോഷമോ?\nഉപ്പിട്ട നാരങ്ങാ സോഡ കുടിച്ചിട്ടുണ്ടോ? പ്രശ്നമാണ്\nഗർഭിണികൾ ഒരിക്കലും ചെയ്യാൻ പാടില്ലാത്ത ഒരു കാര്യം ഇത്...\nപല്ലുകളിലെ കറ കളയാം മനസ്സ് തുറന്ന്ചിരിക്കാം\nഇവർക്ക് സ്ത്രീ സൗഹൃദങ്ങൾ കൂടുതലായിരിയ്ക്കും, അറിയു !\nഇവരെ വിശ്വസിയ്ക്കാം, ചതിയ്ക്കില്ല; അറിയു !\nചതിയ്ക്കുമെന്ന് തോന്നുന്നവരെ അപ്പോൾ തന്നെ അകറ്റും, സൗഹൃദങ്ങളിൽ ഇവർ കർക്കശക്കാരാണ്\nജീവിത പങ്കാളിയെ തിരയുകയാണോ ? പുരുഷൻമാർ ഇക്കാര്യം അറിഞ്ഞിരിയ്ക്കു !\nതിരുവാതിര നക്ഷത്രക്കാരാണോ ? ഇക്കാര്യങ്ങൾ ഗുണംചെയ്യും !


മനസ്സു തുറന്ന് അപർണ | Aparna Lavakumar | Family | Cancer Survivor | Manorama News\nഅനഘ ജയൻ September 23, 2019 04:31 PM IST\nഇരിഞ്ഞാലക്കുട വനിതാ പൊലീസ് സ്റ്റേഷനിലെ സിവിൽ പൊലീസ് ഓഫിസർ അപർണ ലവകുമാർ വാർത്തകളിൽ നിറയുന്നത് ഇതാദ്യമായല്ല. പതിനൊന്നു വർഷങ്ങൾക്ക് മുൻപ് ഔദ്യോഗിക നിർവഹണത്തിനിടയിൽ തന്റെ കൈയിൽക്കിടന്ന മൂന്നു സ്വർണ്ണ വളകൾ ഊരി നൽകിയാണ് അപർണ അന്ന് മനുഷത്വം പ്രകടിപ്പിച്ചത്. തൃശ്ശൂരിലെ സ്വകാര്യ ആശുപത്രിയിൽ ഒരു കൊലപാതകക്കേസിൽ ഇൻക്വസ്റ്റ് നടത്താൻ പോയതായിരുന്നു അപർണ. 60,000 രൂപയുടെ ബിൽ അടച്ചാലെ മൃതദേഹം വീട്ടുകാർക്ക് വിട്ടുനൽകൂ എന്ന നിലപാടിലായിരുന്നു ആശുപത്രി അധികൃതർ.\nഗാർഹിക പീഡനത്തെത്തുടർന്നായിരുന്നു ആ സ്ത്രീ മരിച്ചത്. അമ്മയുടെ മൃതദേഹം ഏറ്റുവാങ്ങാൻ വഴികാണാതെ കണ്ണീരോടെ നിൽക്കുന്ന അവരുടെ മക്കളെ കണ്ട് മനസ്സലിഞ്ഞപ്പോഴാണ് അപർണ തന്റെ കൈയിലെ മൂന്നു സ്വർണവളകൾ അവർക്കൂരി നൽകിയത്. ആ സംഭവം നടന്ന് 11 വർഷങ്ങൾക്കിപ്പുറം അപർണ വീണ്ടും വാർത്തകളിൽ നിറയുകയാണ്. കാന്സർ ബാധിതർക്ക് മുടിദാനം ചെയ്യാനായി തലമുണ്ഡനം ചെയ്തതോടെയാണ് അപർണ വീണ്ടും വാർത്തകളിൽ നിറയുന്നത്.\nആ സംഭവത്തെക്കുറിച്ച് അപർണ ഓൺമനോരമയോടു പറഞ്ഞതിങ്ങനെ :-\n'' കൗതുകം നിറഞ്ഞ കണ്ണുകളുമായി ക്ലാസ് സസൂക്ഷ്മം കേൾക്കുന്ന ഒരു കുട്ടിയെ ഞാൻ തുടക്കം മുതൽ തന്നെ ശ്രദ്ധിച്ചിരുന്നു. അവന്റെ തലയിൽ തീരെ മുടിയില്ലായിരുന്നു. ക്ലാസ് കഴിഞ്ഞതും അവൻ എന്നെ വന്നു കണ്ട് പൊലീസ് വിഭാഗത്തിൽ ജോലിചെയ്യാനുള്ള അവന്റെ ആഗ്രഹത്തെപ്പറ്റി പറഞ്ഞു. അവൻ ഒരു കാൻസർ സർവൈവറാണെന്ന് അവന്റെ ടീച്ചർ പറഞ്ഞപ്പോഴാണ് ഞാനറിയുന്നത്. തുടർച്ചയായ കീമോതെറാപ്പി കൊണ്ടാണ് അവന്റെ മുടി കൊഴിഞ്ഞു പോയതെന്നും ടീച്ചർ പറഞ്ഞു. അവന്റെ അസുഖത്തേക്കാൾ അവനെ വിഷമിപ്പിക്കുന്നത് മുടിപോയതാണെന്നും അതുമായി അവൻ പൊരുത്തപ്പെടുന്നതേയുള്ളൂവെന്നും ടീച്ചർ പറഞ്ഞത് എന്റെ മനസ്സിൽ തട്ടി.''- അപർണ ഓർക്കുന്നു.\nആ സംഭവത്തിനു ശേഷമാണ് തന്റെ കറുത്തുനീണ്ട് ഇടതൂർന്ന മുടി കാൻസർ രോഗികൾക്ക് വിഗ് നിർമിക്കാനായി അപർണ മുറിച്ചു നൽകിയത്. മുടി മുറിച്ചത് എന്തോ വല്യ കാര്യമാണെന്നുള്ള ഭാവമൊന്നും അപർണക്കില്ല.\n'' സത്യം പറഞ്ഞാൽ ഇത്രയേറെ അഭിനന്ദനം ലഭിക്കാൻ തക്ക കാര്യങ്ങളൊന്നും ഞാൻ ചെയ്തിട്ടില്ല. എത്രയോ പേർ അവരുടെ അവയവങ്ങൾ ദാനം ചെയ്യുന്നുണ്ട്. അതുവച്ചു നോക്കിയാൽ എനിക്ക് ഒന്നും നഷ്ടപ്പെടാനില്ല. മുടി പിന്നെയും കിളിർക്കും. അല്ലെങ്കിൽത്തന്നെ പുറംമോടിയിൽ എന്താണ് കാര്യം?.\nമുടിനഷ്ടപ്പെടുമ്പോഴുള്ള കാൻസർ രോഗികളുടെ വേദന തനിക്ക് മനസ്സിലാക്കാൻ കഴിയുമെന്നും അപർണ പറയുന്നു. എന്നാൽ അപർണയുടെ മക്കൾ ദേവികയ്ക്കും ഗൗരിക്കും ആദ്യമൊന്നും അമ്മയുടെ മൊട്ടത്തലയെ അംഗീകരിക്കാനായില്ല. പിന്നീട് സമൂഹമാധ്യമങ്ങളിലും മറ്റും അമ്മയെ അഭിനന്ദിച്ചുകൊണ്ട് പോസ്റ്റുകൾ പ്രത്യക്ഷപ്പെട്ടപ്പോഴാണ് അമ്മചെയ്തത് എത്ര വലിയ കാര്യമാണെന്ന് അവർക്കു മനസ്സിലായത്.\nതാൻ മുടി ദാനം ചെയ്തത് വാർത്തയാകാനുള്ള കാരണത്തെക്കുറിച്ച് അപർണ പറയുന്നതിങ്ങനെ :-\n''തലമുടി കുറവുള്ള സ്ത്രീകളേയും തലയിൽ ഒട്ടും മുടിയില്ലാത്ത സ്ത്രീകളെയും അംഗീകരിക്കാൻ സമൂഹത്തിനിപ്പോഴും മടിയാണ്. സ്ത്രീകൾക്കും പുരുഷന്മാർക്കും പ്രത്യേകം പ്രത്യേകം നിയമങ്ങൾ സെറ്റ് ചെയ്തു വച്ചിരിക്കുകയാണ്. ആദ്യം അതു മാറണം''.\n2008 ൽ സ്വർണ്ണ വള ഊരി നൽകിയതിനെക്കുറിച്ച് അപർണ ഓർക്കുന്നതിങ്ങനെ :-\n''ആ സമയത്ത് ഞാനൊരു സിംഗിൾ മദർ ആയിരുന്നു. ഒരമ്മയ്ക്ക് അവരുടെ മക്കൾ എത്ര പ്രിയപ്പെട്ടതാണെന്ന് എനിക്ക് നന്നായറിയാം. വേദനയനുഭവിക്കുന്ന കുഞ്ഞുങ്ങളെയെല്ലാം എന്റെ സ്വന്തം കുഞ്ഞുങ്ങളായാണ് ഞാൻ കാണുന്നത്. അവർ സങ്കടപ്പെടുന്നത് എനിക്ക് സഹിക്കാനാകില്ല.''